hotchpotch/miracl-hf-unified huggingface dataset:
มิกุมิกุแดนซ์
มิคุมิคุแดนซ์ () " Higuchi M "ที่ Higuchi นาย Yu จะถูกพัฒนาโดยบุคคลของตัวเองเว็บเว็บไซต์ " VPVP (Vocaloid โครงการวิดีโอโปรโมชั่น) "ในไม่ชดเชยประชาชนที่มีการเปิดเสรีของ3DCG ภาพยนตร์การผลิตเครื่องมือ ชื่อย่อคือ " MMD "
MikuMikuDance เวอร์ชันใหม่ล่าสุด
มีหลายสีเครื่องฟังก์ชันที่มี3DCG ซอฟแวร์ในขณะที่คุณดาวน์โหลดซิปไฟล์ความจุของประมาณ 5 MB (ประมาณ 11 แม้หลังจากการใช้งานMBขนาดเล็กมาก) และงานนี้ยังมีแสง มันเสร็จสิ้นแม้จะมีการศึกษาระดับปริญญาที่จะเป็นอิสระของประชาชนมีการเปิดผู้เขียนเป็นHiguchiตัวเองจะโพสต์ข้อความ "วิดีโอเป็นไม่ได้ฉ้อโกงเงิน " แท็กที่แนบมา ส่วนใหญ่เป็นคุณสมบัติดังต่อไปนี้สี่จุดอาจได้กล่าวถึง เหล่านี้ฉบับพิมพ์ครั้งแรกจากการดำเนินการเครื่องพื้นฐานคือฟังก์ชันคือ
การเคลื่อนไหวเมื่อมีการสร้างและอีกครั้งเกิดกับเรียลไทม์เลนดาแหวน
WAV ไฟล์และการซิงค์ที่คุณสามารถทำงานในขณะที่
AVI ไฟล์พื้นหลัง
vsq ไฟล์ริมฝีปากผม
ใน 4 vsq ไฟล์คือ VOCALOID ร้องเพลงของข้อมูลไฟล์คือเครื่องสามารถสร้างการเคลื่อนไหวของริมฝีปากโดยอัตโนมัติโดยการอ่านมันฟังก์ชัน
เข้าเว็บนี้เพื่อดูวิธีเล่น» http://ota-kings.blogspot.com/2012/08/mmd.html
สามารถดาวน์โหลดโมเดลในเว็บเหล่านี้
http://www.deviantart.com
http://bowlroll.net/
หลุยส์ เฮส
หลุยส์ เฮสดาร์ซัน (Louis Hesse d'Alzon, ) เกิดเมื่อวันที่ 21 ตุลาคม พ.ศ. 2535 เป็นนักแสดงชาวไทย เป็นลูกครึ่งไทย-ฝรั่งเศส เข้าสู่วงการบันเทิงโดยการเล่น MV และเล่นภาพยนตร์เรื่อง "After School วิ่งสู้ฝัน" เมื่อปี 2553 จากนั้นเขาได้เซ็นสัญญาเป็นนักแสดงสังกัด ช่อง 7 ตั้งแต่ปี 2556 เป็นต้นมา
จบปริญญาตรี คณะศิลปศาสตร์ สาขาสื่อสารมวลชน สถาบันการศึกษานานาชาติ มหาวิทยาลัยรามคำแหง และรับราชการทหาร กองพันทหารราบ มณฑลทหารราบที่ 11 เขาตั้งใจจะสอบเป็นนายร้อยด้วย
โรบินฮูด: เดอะเลเจนด์ออฟเชอร์วูด
โรบินฮูด: เดอะเลเจนด์ออฟเชอร์วูด () เป็นวิดีโอเกมแนววางแผนชิงทรัพย์ตามเวลาจริงในปี ค.ศ. 2002 ที่พัฒนาโดย Spellbound Studios ซึ่งคล้ายคลึงกับเกม และซีรีส์เกม Commandos ในเกม ผู้เล่นสามารถควบคุมตัวละครสูงสุดได้ 5 ตัว ในการตั้งค่าขึ้นอยู่กับเรื่องราวของตัวละครโรบินฮูด มีตัวละครหลักคือ Robin Hood, Little John, Friar Tuck, Will Scarlet, Will Stutely และMaid Marian
ได้รับรางวัลการออกแบบเกมยอดเยี่ยมที่สุด และแอนิเมชั่นยอดเยี่ยมที่สุดในงาน 2003 Animago Awards
ซันไรส์
ซันไรส์ (, ) เป็นบริษัทผลิตอนิเมะของญี่ปุ่น เป็นบริษัทลูกของ Namco Bandai Holdings ในตอนแรกซันไรส์มีชื่อว่า นิปปง ซันไรส์ (Nippon Sunrise) และต่อมาคือ ซันไรส์ สตูดิออส (Sunrise Studios) ก่อตั้งเมื่อ พ.ศ. 2515 ปัจจุบันมีสำนักงานใหญ่ ตั้งอยู่ที่เขตซุนิงะมิ ในกรุงโตเกียว
ในบรรดาสตูดิโออนิเมะขนาดใหญ่และมีชื่อเสียงของญี่ปุ่น ซันไรส์ได้ทำอนิเมะที่มีชื่อเสียงและได้รับการยกย่องออกมาหลายเรื่อง อาทิ 
เช่น
เป็นต้น
จักรพรรดิโทะบะ
สมเด็จพระจักรพรรดิโทะบะ () เป็นจักรพรรดิญี่ปุ่นพระองค์ที่ 74 ครองราชย์ในช่วงปี ค.ศ. 1107–1123
จักรพรรดิโทะบะ เป็นพระราชโอรสในจักรพรรดิโฮะริกะวะ และพระนางฟุริวะระ โนะ อิชิ โดยจักรพรรดิโทะบะ มีพระอัครมเหสี 1 พระองค์(ระหว่างทรงราชย์) และพระอัครชายา 2 พระองค์(ภายหลังสละราชย์)ในช่วงที่จักรพรรดิโทะบะทรงราชย์ มีการตั้งชื่อรัชสมัยอยู่หลายชื่อด้วยกัน คือ
วัดพระธาตุจอมแจ้ง (อำเภอแม่สรวย)
วัดพระธาตุจอมแจ้ง ตั้งอยู่ที่ ตำบลแม่สรวย อำเภอแม่สรวย จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
 วัดพระธาตุจอมแจ้งเป็นวัดเก่าแก่มาแต่โบราณ ตามตำนานกล่าวว่า มีพระมหาเถระเจ้ารูปหนึ่งได้เดินทางจาริกเทศนาสั่งสอนพุทธศาสนิกชน เพื่อเป็นการประกาศพุทธศาสนามาจนถึงสถานที่แห่งนี้จนถึงรุ่งแจ้งสว่างพอดี เมื่อปี พ.ศ. 2001 จึงได้ขอวานตาแก่คนหนึ่งที่ปฏิบัติธรรม เฝ้ารักษาพระธาตุแห่งนี้ให้ไปตักน้ำที่แม่น้ำซ่วยขึ้นมาล้างหน้า และได้พักอยู่ที่นี่ 7 วัน ก่อนที่จะเดินทางต่อไปได้มอบพระบรมสารีริกธาตุให้ตาแก่คนนั้น นำไปบรรจุลงในพระธาตุจนเป็นที่สำเร็จลุล่วงแล้วจึงเดินทางจาริกต่อไป และยังได้ทำนายไว้ว่าสมัยต่อไปข้างหน้านี้ ชาวบ้านจะเรียกสถานที่แห่งนี้ว่า “พระธาตุจอมแจ้ง” ส่วนแม่น้ำซ่วยนั้น ชาวบ้านจะเรียกเปลี่ยนไปว่า “แม่น้ำสรวย” ต่อมาในปี พ.ศ. 2482 หลวงพ่ออดุลสีหวัตต์ (สิงห์คำ) ได้มาดำรงตำแหน่งเจ้าคณะตำบลแม่สรวย และเป็นเจ้าอาวาสวัดพระธาตุจอมแจ้ง ได้เทศนาอบรมประชาชนให้มีความเชื่อถือเลื่อมใสในองค์พระธาตุแน่นแฟ้นขึ้นจนประชาชนในเขตอำเภอแม่สรวยได้จัดงานบุญประเพณีทุกๆ วันเพ็ญขึ้น 15 ค่ำ เดือน 8 และได้แนะนำชักชวนศรัทธาญาติโยมให้ช่วยกันบูรณปฏิสังขรณ์ สิ่งปลูกสร้างภายในวัดเพิ่มขึ้นและยังเป็นที่ประดิษฐานของหลวงพ่อทองทิพย์ซึ่งเป็นพระพุทธรูปเก่าแก่ และเชื่อกันว่ามีความศักดิ์สิทธิ์
ความเชื่อ ในการไหว้ พระธาตุดอยจอมแจ้ง เชื่อกันว่า ถ้าได้กราบไหว้และตั้งจิตอธิฐานท่านจะประสบความสำเร็จและรู้แจ้งเห็นจริง
อิมัสมิง อะรุนุธคะมะเน ประภัตตะเคทิตัง ธาตุ เจติยัง อะหังวันทามิ สะระสา อะหังวันทามิ สัพพะทา
พระธาตุ 9 จอม
สถานีเมโทรเซ็นเตอร์
สถานีเมโทรเซ็นเตอร์ เป็นสถานีรถไฟใต้ดินในกรุงวอชิงตัน ดี.ซี. บนเส้นทางของรถไฟใต้ดินวอชิงตัน เปิดให้บริการวันที่ 27 มีนาคม ค.ศ. 1976 เป็นสถานที่มีความสำคัญเนื่องจากเป็นจุดเปลี่ยนเส้นทางระหว่าง และ โดยแบ่งชานชาลาเป็น "สายสีแดง" และ "สายสีน้ำเงิน-ส้ม" ในอนาคตอาจเชื่อมต่อกับ
สนามบินกำแพงแสน
สนามบินกำแพงแสน หรือ ท่าอากาศยานกำแพงแสน (KAMPHAENG SAEN AIRPORT) ตั้งอยู่ที่ ตำบลกระตีบ อำเภอกำแพงแสน จังหวัดนครปฐม ภายในพื้นที่ของ โรงเรียนการบิน กองบัญชาการยุทธทางอากาศ อยู่ห่างจากกรุงเทพมหานครประมาณ 100 กิโลเมตร เป็นสนามบินที่ใช้เพื่อฝึกการบิน สำหรับนักเรียนโรงเรียนการบิน กองทัพอากาศ ซึ่งภายในบริเวณพื้นที่โดยรอบ ได้พัฒนาเป็นแหล่งท่องเที่ยว และ มีกิจกรรมหลากหลาย ได้แก่ การชมการฝึกบิน การทดลองบินในเครื่องช่วยฝึกการบิน หรือ Simulator มีสนามกอล์ฟขนาดมาตรฐาน 18 หลุม สวนน้ำธรรมชาติสามารถนั่งพักผ่อน มีสนามบินเล็ก สำหรับเครื่องบินบังคับวิทยุ มีบริการที่พักและอาหารอีกด้วย
ในปีพุทธศักราช 2512 กองทัพอากาศสหรัฐได้ขอใช้สนามบินที่จังหวัดนครราชสีมา เป็นกองบินทางยุทธวิธี ทำให้การจราจรทางอากาศของ สนามบินที่จังหวัดนครราชสีมา เกิดความคับคั่งเป็นอย่างมาก 
รัฐบาลสหรัฐอเมริกาจึงได้อนุมัติ งบประมาณเพื่อใช้สร้างโรงเรียนการบิน และ สนามบิน ให้กองทัพอากาศไทย ที่ อำเภอกำแพงแสน จังหวัดนครปฐม ทดแทนการขอใช้สนามบินที่จังหวัดนครราชสีมา 
ปัจจุบันสนามบินกำแพงแสน ตั้งอยู่ที่ ตำบลกระตีบ อำเภอกำแพงแสน จังหวัดนครปฐม มีทางวิ่งยาว 9,000 ฟุต กว้าง 150 ฟุต หรือ 2,790 เมตร และกว้าง 46.5 เมตร สามารถรับ
น้ำหนักเครื่องบินได้ 100,000 ปอนด์ หรือ 45,000 กิโลกรัม
"ไม่มีสายการบินพาณิชย์เปิดให้บริการ"
"ไม่มีสายการบินพาณิชย์เปิดให้บริการ"
รถไฟใต้ดินวอชิงตัน สายสีแดง
รถไฟใต้ดินวอชิงตัน สายสีแดง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี ในเขต Montgomery, Maryland และ Columbia เป็นเส้นทางที่มีจำนวนผู้โดยสารมากที่สุด มีแนวเส้นทางคล้ายตัวยู (U)
The following stations are along the line, from northwest to northeast.
เมืองจันทบุรี (ลาว)
จันทบุรี เป็นอำเภอ ("เมือง") ของนครหลวงเวียงจันทน์ นครหลวงในตอนกลางของประเทศลาว ซึ่งประกอบด้วย 37 หมู่บ้าน
สนามบินโพธาราม
สนามบินโพธาราม หรือ ท่าอากาศยานโพธาราม () ตั้งอยู่ที่ ตำบลธรรมเสน อำเภอโพธาราม จังหวัดราชบุรี ใช้เป็นสนามบินสำหรับการฝึกบินของเอกชน และมีครื่องบินขนาดเล็กขึ้นลงประจำ มีความยาวของทางวิ่งอยู่ที่ 4,921 ฟุต หรือ 1,500 เมตร และมีความกว้างของทางวิ่งอยู่ที่ 98 ฟุต หรือ 30 เมตร โดยมีอาคารหอควบคุม 1 หลัง และโรงจอดอากาศยาน 1 หลัง
สนามบินโพธาราม จัดสร้างและดำเนินงานโดย บริษัท ไทยแอโรสเปซ เซอร์วิส จำกัด โดยก่อสร้างประมาณ พ.ศ. 2538 เพื่อเป็นสนามบินใช้ในการฝึกบิน ของเอกชน โดยตั้งอยู่ที่ ตำบลธรรมเสน อำเภอโพธาราม จังหวัดราชบุรี
"ไม่มีสายการบินพาณิชย์เปิดให้บริการ"
"ไม่มีสายการบินพาณิชย์เปิดให้บริการ"
สนามบินบางพระ
สนามบินบางพระ (Bang Phra Airport) ตั้งอยู่ที่ ต.บางพระ อ.ศรีราชา จ.ชลบุรี ประมาณ 3 กิโลเมตร ทางทิศตะวันออกของตัวตำบลบางพระ ตัวสนามบินตั้งอยู่ในเขตของ มหาวิทยาลัยเทคโนโลยีราชมงคลตะวันออก วิทยาเขตบางพระ ใช้เวลาขับรถประมาณ 1:30 ชั่วโมง จากกรุงเทพ หรือ 30 นาที จากเมืองพัทยา
สนามบินบางพระ ตั้งอยู่ที่ ต.บางพระ อ.ศรีราชา จ.ชลบุรี มีทางวิ่งยาว 924 เมตร และกว้าง 15 เมตร สามารถรับ
น้ำหนักเครื่องบินได้ 5,700 กิโลกรัม
"ไม่มีสายการบินพาณิชย์เปิดให้บริการ"
"ไม่มีสายการบินพาณิชย์เปิดให้บริการ"
รถไฟใต้ดินวอชิงตัน สายสีน้ำเงิน
รถไฟใต้ดินวอชิงตัน สายสีน้ำเงิน เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี จาก สถานีแฟรนโกเนีย-สปริงฟีลด์ ไปยัง สถานีลาร์โกทาวน์เซ็นเตอร์ โดยมี 13 สถานี เชื่อมต่อกับ และมีบางส่วนเชื่อมต่อกับ โดยมีเพียง 8 สถานีเท่านั้น ที่มีเพียงสายสีน้ำเงินสายเดียว และเส้นทางนี้เชื่อมต่อกับท่าอากาศยานโรนัลด์เรแกนวอชิงตันเนชันเนล
หมายเหตุ: * หมายถึง เป็นเส้นทางโครงการ
ฝ่าวิกฤติเรือรบมรณะ
ฝ่าวิกฤติเรือรบมรณะ (ญี่ปุ่น: 名探偵コナン 絶海の探偵 (プライベット．アイ) Meitantei Conan Zekkai no PURAIBETTO-AI (Private eye) ? ) เป็นยอดนักสืบจิ๋วโคนันฉบับภาพยนตร์ที่ 17 มีกำหนดการเข้าฉายที่ประเทศญี่ปุ่นวันที่ 20 เมษายน พ.ศ. 2556 โดยมีเนื้อเรื่องหลักอยู่บนเรือรบของกองกำลังป้องกันตนเอง "อีจิส (Aegis)"
หลังจากภาพยนตร์ชุดนี้ ออกฉายครั้งแรกในประเทศญี่ปุ่นเมื่อวันที่ 20 เมษายน ค.ศ. 2013 (พ.ศ. 2556) ได้ติดอันดับที่ 3 หนังทำเงินในครึ่งปีแรกของประเทศญี่ปุ่น โดยทำรายได้ไปมากกว่า 3,600 ล้านเยน และถือว่าทำรายได้มากที่สุดสำหรับยอดนักสืบจิ๋วโคนัน ฉบับภาพยนตร์ รวมทั้งติดอันดับที่ 7 หนังทำเงินในปี พ.ศ. 2556 อีกด้วย สำหรับประเทศไทย มีกำหนดเข้าฉายในวันที่ 10 ตุลาคม พ.ศ. 2556 เฉพาะโรงภาพยนตร์บางแห่งเท่านั้น
เจ้า หน้าที่กองกำลังป้องกันตนเองถูกฆ่า!สปายแทรกซึมในเรืออีจิส!เงื้อมมือชั่ว ร้ายที่ไล่ล่ารัน!ภารกิจฉุกเฉินสุดอันตราย!ทาร์เก็ตคือ ญี่ปุ่นทั้งประเทศ!เรือลึกลับไม่ทราบสัญชาติลำหนึ่งซึ่งบรรทุกระเบิดมาด้วย ผุดขึ้นเหนือทะเลอรุณรุ่ง และนั่นคือจุดเริ่มต้นของเรื่องทั้งหมด…ไกลออกไปนอกท่าเรือไมซึรุ เกียวโตกองกำลังป้องกันตนเองทางทะเลจัดกิจกรรมทัศนศึกษาล่องเรืออีจิสซึ่ง เป็นเรือรบมูลค่าม­หาศาลโคนัน รัน โคโกโร่ และเหล่าเด็กขบวนการนักสืบจิ๋วต่างก็ตื่นตาไปกับสรรพาวุธล้ำสมัยของเรือรบ ทรงแสนยานุภาพทว่าบัดนั้นเองก็มีเสียงดังกึกก้องสะท้าน บรรยากาศแห่งความพรั่นพรึงแผ่กระจายอยู่ในเรือ!หรือว่านั่นจะเป็นศพของเจ้า หน้าที่กองกำลังป้องกันตนเอง!มีจุดที่น่าสงสัยไม่น้อยหลงเหลืออยู่…โคนันท กระโจนเข้าสู่การสืบสวนพบว่ามีสายลับ “X” จากต่างประเทศปะปนอยู่บนเรือด้วยสายลับ “X” คือใคร? เกี่ยวข้องอะไรกับเรือไม่ทราบสัญชาติ?เงาของสายลับที่สะกดรอยตามพวกโค นัน…นี่คือเที่ยวเรือที่ซุกซ่อนอุบายร้ายอันจะสั่นสะเทือนญี่ปุ่นทั้งประเทศ อย่างเหนือยิ­่งกว่าความคาดหมายใดๆ!
วางจำหน่ายใน 7-Eleven เพียงทางเดียว แถมที่ห้อยโทรศัพท์ลายตัวละครโคนัน
ประกอบไปด้วย
ประกอบไปด้วย
ประกอบไปด้วย
ประกอบไปด้วย 
โดยแผ่น Special Feature มีบทสัมภาษณ์ นักพากย์และตอนพิเศษ 1 ตอน ยอดนักสืบจิ๋วโคนัน "ขนมญี่ปุ่นของร้านเก่าแก่ที่หายไป"
เมืองศรีโคตรบอง
ศรีโคตรบอง เป็นอำเภอ ("เมือง") ของนครหลวงเวียงจันทน์ นครหลวงในตอนกลางของประเทศลาว
มาดามดัน
มาดามดัน เป็นละครแนวโรแมนติก-คอมเมดี้ ของบริษัท บรอดคาซท์ ไทย เทเลวิชั่น จำกัด บทประพันธ์โดย พงศกร บทโทรทัศน์โดย ณัชภีม กำกับการแสดงโดย โชติรัตน์ รักเริ่มวงษ์, ภวัต พนังคศิริ อำนวยการผลิตโดย อรุโณชา ภาณุพันธุ์ นำแสดงโดย มาริโอ้ เมาเร่อ แสดงเป็น เน็กซ์ , เฌอมาลย์ บุญยศักดิ์ แสดงเป็น มาดามพุชชี่ / พัฒศรี มาดามดันออกอากาศทุกคืนวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันอังคารที่ 26 พฤศจิกายน พ.ศ. 2556 - วันอังคารที่ 7 มกราคม พ.ศ. 2557
อาณานิคมเอเดน
อาณานิคมเอเดน ( "") เป็นดินแดนอาณานิคมของสหราชอาณาจักร ตั้งแต่ ค.ศ. 1937 ถึง ค.ศ. 1963. เป็นเมืองสำคัญทางยุทธศาสตร์ โดยมีท่าเรือของเอเดน (ขนาดพื้นที่).
นิวส์ทูเดย์
นิวส์ทูเดย์ () เป็นหนังสือพิมพ์ท้องถิ่นรายวัน บริการรับ ลงประกาศโฆษณาเชิญประชุมผู้ถือหุ้นสามัญประจำปี ประกาศหนังสือพิมพ์ท้องถิ่น เพิ่มทุน ลดทุน ควบบริษัท เปลี่ยนชื่อบริษัท ย้ายสำนักงานที่ตั้ง วัตถุประสงค์ ข้อบังคับบริษัท กรรมการเข้า-ออก เปลี่ยนแปลงอำนาจกรรมการ เลิกบริษัท ชำระบัญชี เปลี่ยนแปลงห้างหุ้นส่วนเป็นบริษัท จ่ายเงินปันผล งบดุลบริษัทเงินทุนหลักทรัพย์ บริษัทประกันภัย บริษัทจำกัด(มหาชน) ไถ่ถอนจำนอง ประกาศขายทอดตลาดหุ้นของลูกหนี้ และ ลงประกาศโฆษณาเชิญประชุมสามัญประจำปี
รถไฟใต้ดินวอชิงตัน สายสีส้ม
รถไฟใต้ดินวอชิงตัน สายสีส้ม เป็นเส้นทางรถไฟฟ้าในกรุงวอชิงตัน ดี.ซี. วิ่งจาก สถานีเวียนนา ไปยังสถานี สถานีนิวคาโรลตัน โดยครึ่งหนึ่งของเส้นทาง เชื่อมต่อกับ เปิดให้บริการวันที่ 20 พฤศจิกายน ค.ศ. 1978 มีรถไฟฟ้า 30 ขบวน (8 คันต่อขบวน 9 ขบวน และ 6 คันต่อขบวน 21 ขบวน รวมทั้งหมด 198 คัน)
สาวน้อยในตะเกียงแก้ว ภาค 2
สาวน้อยในตะเกียงแก้ว 2 ตอน...แม่มดน้อยตัวป่วน เป็นละครโทรทัศน์ไทยจากบทประพันธ์ของ โสภี พรรณราย ถูกสร้างครั้งแรก ปี พ.ศ. 2547 เขียนบทโทรทัศน์โดย ภาวิต กำกับการแสดงโดย จรูญ ธรรมศิลป์ นำแสดงโดย ตะวัน จารุจินดา, ไปรยา สวนดอกไม้, ดวงดาว จารุจินดา, สุภาภรณ์ คำนวณศิลป์, อุษามณี ไวทยานนท์, วีระชัยศรีวณิก วรรณึกกุล , ปฏิญญา วิโรจน์แสงประทีป ออกอากาศทางสถานีโทรทัศน์สีกองทัพบกช่อง 7
เป็นภาคต่อของสาวน้อยในตะเกียงแก้ว (ออกอากาศในปี 2545) หลังจากที่ประสบความสำเร็จจากละครเรื่องนี้ ทางช่อง 7 ยังได้ทำภาดต่อ คือ สาวน้อยในตะเกียงแก้ว ภาค 2 ตอน แม่มดน้อยตัวป่วน (ออกอากาศในปี 2547) สาวน้อยในตะเกียงแก้ว ภาค 3 ตอน อสูรน้อยในตะเกียงแก้ว (ออกอากาศในปี 2555) และ สาวน้อยในตะเกียงแก้ว ภาค 4 ตอน พ่อมดเจ้าเสน่ห์ (ออกอากาศในปี 2561)
สีสันของละคร เป็นละครแนวโรแมนติก แฟนตาซี สามารถจินตนาการไปกับตัวละครนั้นๆได้ เรื่องนี้เกี่ยวกับแม่มด คือ ฮันนี่ รับบทโดย ไปรยา สวนดอกไม้ และมีแมวและเสือพูดได้ คือ ชิกเก้น (ผู้ให้เสียงพากย์: วิชญะ จารุจินดา) และ ไทเกอร์ (ผู้ให้เสียงพากย์ : ธนศักดิ์ อุ่นอ่อน) เพื่อสร้างสีสัน ให้กับผู้ที่ได้ชมละครโทรทัศน์เรื่องนี้ ละครเรื่องนี้จึงตรึงตาผู้ชม ไม่วากระทั่งเด็กและผู้ใหญ่ ทำให้เรื่องนี้ถูกสร้างมาแล้วด้วยกันถึง 3 ภาค(นับตั้งแต่ภาคแรกถึงปัจจุบัน) และจะเปลี่ยนตัวนักแสดงไปเรื่อยๆ แต่มีนักแสดง 1 คนที่ไม่เปลี่ยนแปลงก็คือ แม่มดทาฮิร่า รับบทโดย ดวงดาว จารุจินดา
โรงเรียนผดุงกิจวิทยา
โรงเรียนผดุงกิจวิทยา เดิมชื่อ "เผยจือกงเซี๊ยะ" () เป็นโรงเรียนสอนภาษาไทย-จีน ตั้งอยู่ที่ แขวงคลองสาน เขตธนบุรี กรุงเทพมหานคร โดยผู้ขออนุญาตจัดตั้งโรงเรียนคือ นายเอี้ยวคุณ แซ่อึ้ง ตามใบอนุญาตเลขที่ 104 /2490 ลงวันที่ ๒๕ ธันวาคม พ.ศ. 2490 มีนายบุ่งห่าง แซ่ลิ้ม เป็นผู้จัดการคนแรก และนายใสสด รักกุศล เป็นครูใหญ่คนแรกของโรงเรียน ดำเนินการจัดการเรียนการสอนโดยมีวัตถุประสงค์เพื่อให้เป็นแหล่งศึกษาของบุตรหลานชาวไทยเชื้อสายจีนและบุคคลทั่วไปที่อยู่ในย่านนั้น ต่อมาในปี พ.ศ. 2495 ได้รับอนุญาตให้เปลี่ยนชื่อโรงเรียนจาก เผยจือกงเซี๊ยะ เป็น ผดุงกิจวิทยาจัดการเรียนการสอนตามหลักสูตรกระทรวงศึกษาธิการและจัดสอนภาษาจีนเป็นวิชาเพิ่มเติม ตั้งแต่ระดับชั้นประถมปีที่ 1 ถึงชั้นมัธยมศึกษาปีที่ 3 ปี พ.ศ. 2537 ได้ย้ายโรงเรียนจากแขวงคลองสานมาอยู่ที่อาคารเลขที่ 96/1 หมู่ 10 ถนนเพชรเกษม แขวงบางด้วน เขตภาษีเจริญ กรุงเทพมหานคร ซึ่งเป็นที่ตั้งของสมาคมมิตรภาพบางแคจนถึงปัจจุบัน โดยมีคณะกรรมการบริหารสมาคมศิษย์เก่าผดุงกิจวิทยาที่ได้รับการเลือกตั้งผลัดเปลี่ยนกันเข้ามาบริหารสถานศึกษาวาระละ 2 ปี ปัจจุบันเป็นวาระการบริหารสถานศึกษาของ นางสกุลทิพย์ ทิพย์บันลือ นายกสมาคมศิษย์เก่าผดุงกิจวิทยาและคณะ สมัยที่ 15-16 มีนางขนิษฐา แนวนาค เป็นผู้อำนวยการโรงเรียน
โรงเรียนผดุงกิจวิทยาปัจจุบันตั้งอยู่ที่อาคารเลขที่ 50 ถนนพุทธมณฑลสาย 1 (หรือเดิมเลขที่ 96/1 หมู่ 10 ถนนเพชรเกษม ซอย 58 ) แขวงบางด้วน เขตภาษีเจริญ กรุงเทพมหานคร 10160 ) บนเนื้อที่ 2 ไร่ 85 ตารางวา เปิดสอนตั้งแต่ระดับชั้นอนุบาลปีที่ 1 ถึงระดับชั้นมัธยมศึกษาปีที่ 3 จัดสอนตามหลักสูตรกระทรวงศึกษาธิการ รวมถึงเป็นที่ตั้งของสมาคมมิตรภาพบางแค
รถไฟใต้ดินวอชิงตัน สายสีเหลือง
รถไฟใต้ดินวอชิงตัน สายสีเหลือง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 17 สถานี จาก สถานีฮันติงตัน ถึง สถานีฟอร์ตโทตเทน หรือสถานีกรีนเบลต์ในชั่วโมงเร่งด่วน รถไฟส่วนใหญ่จะเริ่มวิ่งที่ สถานีเมาต์เวอร์นันสแควร์ ในชั่วโมงเร่งด่วน
แฟลช (หนังสือการ์ตูน)
แฟลช () เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของดีซีคอมิกส์ สร้างสรรค์โดยนักเขียน Gardner Fox และจิตรกร Harry Lampert ปรากฏตัวครั้งแรกในหนังสือการ์ตูนแฟลชคอมิกส์ ฉบับที่ 1 (มกราคม ค.ศ. 1940)
นางงามจักรวาล 2000
นางงามจักรวาล 2000 () เป็นการจัดการประกวดนางงามจักรวาล ครั้งที่ 49 จัดขึ้นเมื่อวันที่ 12 พฤษภาคม พ.ศ. 2543 ณ. เมืองนิโคเซีย ประเทศไซปรัส ในปีนี้มีตัวแทนสาวงามเข้าร่วมประกวดทั้งหมด 79 ประเทศ โดยมี เอ็มพูเล่ เควลาโกเบ นางงามจักรวาลปี 1999 ได้มอบมงกุฏให้กับ ลาร่า ดัตตา สาวงามจากประเทศอินเดีย ครองตำแหน่งนางงามจักรวาลประจำปีนี้
ภาษาซาไฟติก
ภาษาซาไฟติก (Safaitic language; ภาษาอาหรับ: صفوية หรือ صفائية) เป็นชื่อของภาษาอาระเบียเหนือโบราณที่เขียนด้วยอักษรเซมิติกใต้ ซึ่งจารึกเหล่านี้เขียนโดยชาวเบดูอินและชาวเซมิ-นอมาดิกที่อยูในทะเลทรายซีโร-อาระเบีย อายุของจารึกเหล่านี้ยังไม่แน่ชัดแต่น่าจะอยู่ประมาณ พ.ศ. 443 – 943
จารึกภาษาซาไฟติกตั้งชื่อตามสถานที่ที่พบครั้งแรกคือเอสซาฟาเมื่อ พ.ศ. 2400 บริเวณดังกล่าวเป็นทะเลทรายที่อยู่ทางตะวันออกเฉียงใต้ของดามัสกัส ประเทศซีเรีย ทางตะวันออกของประเทศจอร์แดน และทางตะวันตกเฉียงเหนือของซาอุดิอาระเบีย ตัวอย่างที่แยกออกไปพบที่ พัลมีราในซีเรีย ในเลบานอน ในวาดีฮัวราน ประเทศอิรัก และฮาอิลในภาคกลางตอนเหนือของซาอุดิอาระเบีย บริเวณที่หนาแน่นที่สุดพบในฮารัต อาช ชามะห์ ทะเลทรายทางใต้และตะวันออกจากยาเบล ดรูซ ผ่านจอร์แดนไปยังซาอุดิอาระเบีย ซึ่งพบจารึกประมาณ 30,000 ชิ้น และอาจจะมีที่ยังหาไม่พบอีกมาก
ภาษาซาไฟติกเป็นสาขาของกลุ่มภาษาเซมิติกกลางใต้ อยู่ในกลุ่มภาษาอาหรับที่ใช้เสียง h- แทนที่ ’al สำหรับคำนำหน้านามชี้เฉพาะ ซึ่งได้แก่ ภาษาซาไฟติก ภาษาลิเฮียไนต์ ภาษาทามูดิก และภาษาฮาไซติก อักษรที่ใช้เขียนภาษาซาไฟติกมี 28 ตัว มีกลุ่มของตัวอักษรสามแบบแต่เขียนในลำดับที่ต่างกัน รูปแบบในการเขียนมีหลายแบบคือแบบซาไฟติก แบบซาไฟติกเหลี่ยม และแบบซาไฟติกใต้ การเขียนมักเป็นแบบซิกแซกคือบรรทัดแรกจากซ้ายไปขวา บรรทัดต่อมาจากขวาไปซ้ายสลับไปเรื่อยๆหรือกลับกัน 
ส่วนใหญ่เขียนถึงคนที่ตายไปแล้ว การสวดภาวนาหรือการปฏิบัติศาสนกิจ บางครั้งแสดงการล่าสัตว์และค่ายพักของชาวเบดูอิน
วัฒนธรรมของผู้พูดภาษาซาไฟติกเป็นที่รู้จักน้อยมาก ชาวเบดูอินในอดีตเก็บหลักฐานทางโบราณคดีไว้น้อย และการศึกษายังน้อยอยู่
อัลบาโร บัซเกซ
อัลบาโร บัซเกซ การ์ซิอา () ในบางครั้งเรียกสั้น ๆ ว่า อัลบาโร เกิดวันที่ 27 เมษายน ค.ศ. 1991 เป็นนักฟุตบอลชาวสเปน ปัจจุบันเล่นให้สโมสรฟุตบอลเฆตาเฟ ในตำแหน่งกองหน้าตัวเป้า
เซนอฟะนีส
เซนอฟะนีสแห่งคอโลฟอน (, ; ) เป็นนักปรัชญาชาวกรีก เกิดที่เมืองคอโลฟอนในเอเชียไมเนอร์ เมื่อก่อนพุทธศักราช 27 ปี จากนั้นจึงอพยพไปอิตาลี เสียชีวิตที่เมืองอีเลียเมื่อ พ.ศ. 63 ปรัชญาของเขาไม่เชื่อถือเทพเจ้าแบบชาวกรีก แต่เชื่อว่าพระเจ้าที่แท้จริงมีเพียงองค์เดียว และเป็นส่วนหนึ่งของโลก ไม่มีรูปร่างอย่างมนุษย์ แต่เป็นทรงกลม เป็นอมตะไม่เปลี่ยนแปลง ปฐมธาตุคือดิน โลกเกิดจากท้องทะเล แม้แต่ดวงอาทิตย์ก็ผุดขึ้นจากทะเล
กุหลาบร้ายของนายตะวัน
กุหลาบร้ายของนายตะวัน เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย กันต์ กันตถาวร,ดาวิกา โฮร์เน่,รพีภัทร เอกพันธ์กุล,ชวัลกร วรรธนพิสิฐกุล,ยูมิโกะ สุชิยะ จากบทประพันธ์ของ โสภี พรรณราย เขียนบทโทรทัศน์โดย พลพล พงษ์แพทย์, ณ สราญ กำกับการแสดงโดย กฤษฎา เตชะนิโลบล ผลิตโดย บริษัท โพลีพลัส เอ็นเตอร์เทนเม้นท์ จำกัด ออกอากาศทางสถานีโทรทัศน์สีกองทัพบกช่อง 7
เป็นเรื่องราวของ โรสริน (ดาวิกา โฮร์เน่) คุณหนูจอมดื้อรั้นและเจ้าแง่แสนงอน ที่ใครต่อใครต่างก็เอือมระอา จนปู่ณรงค์ (เป็ด เชิญยิ้ม) ต้องส่งตัวมาดัดนิสัยที่บ้านไร่ตะวัน ซึ่งเป็นไร่ของปู่ชาญ (โน้ต เชิญยิ้ม) เพื่อนรัก และที่นี่ทำให้โรสรินได้พบกับตะวัน (กันต์ กันตถาวร) ชาวสวนผู้ที่จะปราบพยศเจ้าหล่อนและต้องอดทนกับสารพัดความร้ายกาจต่างๆ นานา และยังต้องช่วยเธอให้พ้นอันตรายจากหนุ่มชาวไร่ที่มาหลงรักเธอ แต่เพราะความรักทำให้เขาพร้อมที่จะทุ่มเทเพื่อเธอด้วยความเต็มใจ
ภาษาอาหรับมาตรฐานสมัยใหม่
ภาษาอาหรับมาตรฐานสมัยใหม่ (Modern Standard Arabic; MSA; ภาษาอาหรับ: اللغة العربية الفصحى‎ al-luġatu l-ʿarabiyyatu l-fuṣḥā) หรือภาษาอาหรับมาตรฐานหรือภาษาเขียนของภาษาอาหรับ เป็นรูปแบบมาตรฐานของภาษาอาหรับที่ใช้สำหรับการเขียนและการพูดที่เป็นทางการ นักวิชาการตะวันตกได้แบ่งมาตรฐานภาษาอาหรับไว้เป็นสองแบบคือภาษาอาหรับคลาสสิก (Classical Arabic; CA; ภาษาอาหรับ: اللغة العربية التراثية) ซึ่งใช้ในอัลกุรอ่าน จักเป็นรูปแบบคลาสสิกของภาษาและภาษาอาหรับมาตรฐานสมัยใหม่ (Modern Standard Arabic; MSA; ภาษาอาหรับ : اللغة العربية المعيارية الحديثة) ซึ่งเป็นรูปแบบมาตรฐานที่ใช้ในปัจจุบัน ชาวอาหรับส่วนใหญ่จะถือว่าทั้งสองภาษานี้เป็นภาษาเดียวกัน 
ภาษาอาหรับคลาสสิกหรือภาษาอาหรับอัลกุรอ่านเป็นภาษาที่ใช้ในอัลกุรอ่านและวรรณกรรมในสมัยราชวงศ์อุมัยยัดและอับบาสิดเมื่อประมาณพุทธศตวรรษที่ 12 – 14 ภาษานี้ถือเป็นภาษาต้นกำเนิดของภาษาพูดรูปแบบต่างๆของภาษาอาหรับ แต่บางคนก็มองว่าภาษาอาระเบียเหนือโบราณหลายสำเนียงที่ใช้พูดในพุทธศตวรรษที่ 12 อาจจะเป็นจุดกำเนิดของภาษาพูดด้วย
ภาษานี้จัดเป็นมาตรฐานของภาษาเขียนในตะวันออกกลางและแอฟริกาเหนือ และเป็นหนึ่งในภาษาราชการ 6 ภาษาของสหประชาชาติ เอกสารในโลกอาหรับเช่น หนังสือ หนังสือพิมพ์ วารสาร เอกสารราชการ และแบบหัดอ่านสำหรับเด็กจะเขียนด้วยภาษามาตรฐานนี้ จัดเป็นภาษาราชการของประเทศอาหรับทุกประเทศ และใช้สอนในโรงเรียนทุกระดับ
สถานะของภาษาเชิงสังคมของภาษาอาหรับในโลกปัจจุบันเป็นตัวอย่างของการใช้สำเนียงที่แตกต่างกันของภาษาเดียวกันสองสำเนียงในสถานะทางสังคมที่แตกต่างกัน ผู้พูดภาษาอาหรับที่ได้รับการศึกษาจะสามารถสื่อสารด้วยภาษาอาหรับมาตรฐานในสถานการณ์ที่เป็นทางการในต่างแดนได้ ในกรณีที่สื่อสารด้วยภาษาอาหรับต่างสำเนียงแล้วไม่เข้าใจกัน 
ภาษาอาหรับมาตรฐานสมัยใหม่จะมีศัพท์ที่จัดว่าแปลกสำหรับผู้ใช้ภาษาอาหรับคลาสสิก ซึ่งอาจยืมมาจากภาษาอื่นเช่น فيلم ฟิล์ม หรือสร้างจากรากศัพท์เดิมที่มีอยู่แล้วเช่น هاتف hātif หมายถึงโทรศัพท์ภาษาอาหรับมาตรฐานสมัยใหม่มีโครงสร้างของภาษาที่ได้รับจากภาษาอื่น เช่นในภาษาอาหรับมาตรฐานสมัยใหม่มีโครงสร้าง "X, X, X, และ X" แต่ในภาษาอาหรับคลาสสิกใช้ "X และ X และ X และ X" และพบประโยคที่ขึ้นด้วยประธานในภาษาอาหรับมาตรฐานสมัยใหม่มากกว่า
ในกลุ่มของผู้ที่ไม่ได้พูดภาษาอาหรับจะถือว่าภาษาอาหรับมาตรฐานสมัยใหม่กับภาษาอาหรับคลาสสิกเป็นคนละภาษา โดยต่างกันในด้านรูปแบบ รากศัพท์และการเพิ่มสิ่งใหม่ที่ไม่ได้ถูกควบคุมโดยเข้มงวดตามกฎของภาษาอาหรับคลาสสิก อย่างไรก็ตาม ผู้ใช้ภาษาอาหรับมาตรฐานสมัยใหม่จะมีความแตกต่างในแต่ละบริเวณขึ้นกับอิทธิพลของภาษาอาหรับท้องถิ่นและอิทธิพลของภาษาต่างชาติเช่น ภาษาฝรั่งเศสในแอฟริกาเหนือและเลบานอน ภาษาอังกฤษในอียิปต์และจอร์แดนเป็นต้น
ภาษาอาหรับมาตรฐานมีการใช้ในรูปแบบเดียวกันทั่วตะวันออกกลาง แต่จะมีความแตกต่างที่ได้รับอิทธิพลจากภาษาพูดอยู่บ้าง ตัวอย่างเช่น ในอัลญาซีรา โฆษกที่พูดภาษาอาหรับมาตรฐานจะเปลี่ยนการออกเสียงบางหน่วยเสียงตามแบบสำเนียงอียิปต์ เช่นออกเสียงج เป็น [ɡ] หรืออาจต่างกันที่การเน้นคำ การออกเสียงสระ และพยัญชนะบางตัว
มือปืนพระอาทิตย์
มือปืนพระอาทิตย์ เป็นภาพยนตร์ไทยแนว แอ็คชั่น ตลก เป็นภาพยนตร์เรื่องสุดท้ายของภาพยนตร์ไตรภาคเรื่อง "มือปืนตรัยภาค" กำกับภาพยนตร์โดย ยุทธเลิศ สิปปภาค สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย พิชญ์นาฏ สาขากร รับบท เหมย เอ็มโฟว์ และ โก๊ะตี๋ อารามบอย รับบท จ๋า จังโก้ กำหนดเข้าฉายในปี พ.ศ. 2561
รถไฟใต้ดินวอชิงตัน สายสีเขียว
รถไฟใต้ดินวอชิงตัน สายสีเขียว เป็นเส้นทางรถไฟฟ้าในกรุงวอชิงตัน ดี.ซี. มีจำนวน 21 สถานี วิ่งจาก สถานีบรานช์อีฟนู ไปยัง สถานีกรีนเบลต์ โดยมี 4 สถานีเชื่อมต่อกับ 1 สถานีเชื่อมต่อกับ 1 สถานีเชื่อมต่อกับ และอีก 2 สถานี เชื่อมต่อกับ มีรถไฟฟ้าจำนวน 19 คัน
รถไฟใต้ดินเดลี สายสีแดง
รถไฟใต้ดินเดลี สายสีแดง เป็นหนึ่งในเส้นทางของรถไฟใต้ดินเดลี มีจำนวน 21 สถานี จาก สถานีดิลชาดการ์เดน ถึง สถานีริทาลา ระยะทาง 25.15 กิโลเมตร ส่วนใหญ่เป็นทางวิ่งยกระดับ
2 ผู้ยุ่งเหยิง
2 ผู้ยุ่งเหยิง เป็นภาพยนตร์ไทยแนวตลก ที่ออกฉายเมื่อปี พ.ศ. 2522 สร้างโดย ไฟว์สตาร์ โปรดักชั่น จากฝีมือการกำกับของ โรม บุนนาค นำแสดงโดย เด่น ดอกประดู่ และ เทพ เทียนชัย ออกฉายครั้งแรกเมื่อวันที่ 27 มกราคม พ.ศ. 2522
เป็นเรื่องราวของเทพ เทียนทอง ชายหนุ่มดวงกุดผู้ถูกจับขณะถ่ายหนักเพราะถูกคิดว่าเป็นไอ้โม่ง ฆาตกรฆ่าข่มขืนแถมยังมีโชคร้ายตามมาอีกเมื่อเขาได้ทนายอย่างเด่น โด่งดัง มาช่วยแต่กลับทำให้เทพถูกตัดสินประหารชีวิตเขาจึงรอแก้แค้นเด่นและโอกาสมาถึงเมื่อเด่นมาเยี่ยมเทพในเรือนจำคลองไผ่และเกิดการแหกคุกขึ้นซึ่งเทพก็อาศัยช่วงชุลมุนหลบหนีพร้อมพาเด่นไปด้วยทำให้เด่นกลายเป็นนักโทษอุจฉกรรจ์ทั้งคู่จึงต้องหนีการตามล่าของตำรวจพร้อมกันนี้ทั้งสองได้ดึงจอย คนรักของเด่นเข้ามาเกี่ยวข้องซึ่งท้ายที่สุดแล้วเด่นกับเทพจะสามารถล้างมลทินให้ตัวเองได้หรือไม่
ชิน มิน-อา
ชิน มิน-อา (ฮันกึล: 신민아) เป็นนักแสดงชาวเกาหลีใต้ เกิดเมื่อวันที่ 5 เมษายน ปี พ.ศ. 2527 จบการศึกษาจากมหาวิทยาลัยทงกุก เธอเดบิวท์ครั้งแรกในฐานะนางแบบของนิตยสาร KiKi Magazine และได้ถ่ายโฆษณาหลายชิ้น เธอจึงเริ่มเป็นที่รู้จักมากขึ้นจากงานโฆษณาเหล่านี้เอง ต่อมามินอายังได้เล่นมิวสิวิดีโอหลายเพลง ที่โด่งดังมากคือ G.O.D., Love and memory
ปี 2544 มินอามีผลงานแสดงละครเรื่อง Beautiful Days แต่ผลงานที่ทำให้เธอเป็นเป็นที่รู้จักจริงๆ คือภาพยนตร์เรื่อง Volcano High ตามด้วยภาพยนตร์เรื่อง Madeleine ในปี พ.ศ. 2546 มินอากลายเป็นนักแสดงชื่อดังของเกาหลี ผลงานอื่นที่โด่งดังได้แก่ ละครเรื่อง A Love to Kill ซึ่งประกบคู่กับนักร้องดังอย่างเรน และเรื่อง My Girlfriend is a Nine-Tailed Fox ซึ่งได้คู่กับพระเอกอี ซึง-กี
สลาวอย ชิเชค
สลาวอย ชิเชค () (เกิด 21 มีนาคม ค.ศ. 1949) เป็นนักปรัชญา นักวิพากษ์วัฒนธรรม และปัญญาชนมาร์กซิสต์ชาวสโลวีเนีย เขาเป็นนักวิจัยอาวุโสประจำสถาบันสังคมวิทยาและปรัชญา มหาวิทยาลัยลูบลิยานา เป็นศาสตราภิชานด้านภาษาเยอรมันที่มหาวิทยาลัยนิวยอร์ก และเป็นผู้อำนวยการนานาชาติประจำสถาบันมนุษยศาสตร์แห่งเบิร์กเบค (Birkbeck Institute for the Humanities) มหาวิทยาลัยลอนดอน ชิเชคมีผลงานตีพิมพ์หลากหลายหัวข้อ อาทิ ทฤษฎีการเมือง จิตวิเคราะห์ ภาพยนตร์วิจารณ์ เทววิทยา ฯลฯ
ชิเชคเป็นที่รู้จักในระดับนานาชาติภายหลังผลงานเล่มแรกเรื่อง (1989) ได้รับการตีพิมพ์เป็นภาษาอังกฤษ ในหนังสือเล่มดังกล่าว ชิเชคได้อาศัยกรอบการตีความแบบวัตถุนิยม ซึ่งพัฒนาขึ้นจากปรัชญาของจอร์จ วิลเฮล์ม ฟรีดริช เฮเกิลและทฤษฎีจิตวิเคราะห์ของฌาคส์ ลากอง (Jacques Lacan) ในการทำความเข้าใจอุดมการณ์ในฐานะแฟนตาซีของจิตไร้สำนึกที่ทำหน้าที่ประกอบสร้างสภาพความเป็นจริงให้กับมนุษย์ นอกจากผลงานชิ้นดังกล่าว ชิเชคยังเป็นที่รู้จักในฐานะผู้วิพากษ์วิจารณ์ระบบทุนนิยม เสรีนิยมใหม่ รวมถึงวิจารณ์การวิพากษ์วิจารณ์ของฝ่ายซ้ายที่มีต่อทุนนิยมเองมาอย่างต่อเนื่อง
รถไฟใต้ดินเดลี สายสีเหลือง
รถไฟใต้ดินเดลี สายสีเหลือง เป็นเส้นทางรถไฟฟ้าในกรุงเดลี มีจำนวน 34 สถานี ระยะทาง เปิดให้บริการครั้งแรกเมื่อวันที่ 20 ธันวาคม ค.ศ. 2004 ยาวเป็นอันดับที่สองในระบบ และยังเชื่อมต่อกับรถไฟฟ้าสายอื่น ๆ และสถานีรถไฟเดลีได้อีกด้วย
ดาวิด โอเยเดโป
ดาวิด โอเยเดโป เกิดเมื่อ 27 กันยายน ค.ศ. 1954 เป็นชาวไนจีเรีย เขาเป็นนักสอนศาสนานิกายเพ็นเทคอส ซึ่งถือคำสอนในศาสนาคริสต์ ดาวิดสอนสั่งด้วยถ้อยคำของพระเจ้าเป็นจำนวนมาก คำเทศน์ที่จัดทำเป็นหนังสือแล้วมีมากมาย และเขายังเป็นนักเทศน์ที่รวยที่สุดในโลกอีกด้วยดาวิดร่ำรวย และดำรงตำแหน่งดั่งบิชอป (Bishop David Oyedepo) เขาเป็นแนวทางและแบบอย่างที่โดดเด่นสำหรับนักสอนศาสนาในปัจจุบัน
คอนสตันติน เชียร์เนนโค
คอนสตันติน อุสตีโนวิช เชียร์เนนโค(, )(24 กันยายน 1911 - 10 มีนาคม 1985) เป็นนักการเมืองโซเวียตและห้าเลขาธิการพรรคคอมมิวนิสต์แห่งสหภาพโซเวียต เขานำสหภาพโซเวียตจาก 13 กุมภาพันธ์ 1984 จนกระทั่งเขาตายสิบสามเดือนต่อมาเมื่อวันที่ 10 มีนาคม 1985 Chernenko ยังประธานรัฐสภาของสูงสุดสหภาพโซเวียตจาก 11 เมษายน 1984 จนกระทั่งเขาตาย
การชำระให้บริสุทธิ์
ตามความเชื่อในศาสนาคริสต์ การชำระให้บริสุทธิ์ () เป็นกระบวนที่พระเป็นเจ้าทรงช่วยมนุษย์ให้ได้รับความรอดและความบริสุทธิ์ในฝ่ายจิตวิญญาณ ผู้ได้รับการชำระให้บริสุทธิ์เรียกว่า "ผู้บริสุทธิ์" หรือ "ผู้ศักดิ์สิทธิ์"
ในศาสนาพุทธเรียกการชำระจิตให้บริสุทธิ์จากกิเลสว่าว่า "วิสุทธิ" หรือ "ไตรสิกขา" ซึ่งเป็นหลักธรรมเพื่อการบรรลุมรรคผลนิพพาน
ในรถวินีตสูตร พระปุณณมันตานีบุตรกล่าวกับพระสารีบุตรว่าการประพฤติพรหมจรรย์เพื่อบรรลุนิพพานเปรียบเหมือนการนั่งรถ 7 ผลัด นักปฏิบัติต้องประกอบด้วย วิสุทธิ 7 ประการ ได้แก่
วิสุทธิแต่ละข้อเป็นปัจจัยส่งเสริมวิสุทธิในข้อต่อไปเป็นลำดับ จนถึงอนุปาทาปรินิพพาน
เมื่อสรุปวิสุทธิ 7 ลงในไตรสิกขา ศีลวิสุทธิคือศีล จิตตวิสุทธิคือสมาธิ ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ ปฏิปทาญาณทัสสนวิสุทธิ และญาณทัสสนวิสุทธิ คือปัญญา
ในศาสนาคริสต์ ความบริสุทธิ์ หมายถึง ความดีพร้อม ปราศจากบาป ทั้งทางจิตวิญญาณ จิตใจ และร่างกาย ด้วยการประพฤติตามพระบัญญัติของพระเจ้าอย่างครบถ้วน การละเมิดพระบัญญัติแม้เพียงข้อเดียวถือว่าเป็นบาป
คริสต์ศาสนิกชนถือว่ามนุษย์ไม่สามารถชำระตนเองให้บริสุทธิ์ได้ แต่ต้องอาศัยพระเป็นเจ้าเป็นผู้เริ่ม และมนุษย์ร่วมรับผิดชอบการชำระนี้โดยการดำเนินชีวิตของตนให้บริสุทธิ์ คือ
กองทัพอิหร่าน
กองทัพสาธารณรัฐอิสลามอิหร่าน () ประกอบไปด้วย กองทัพบก () และ กองกำลังพิทักษ์ปฏิวัติอิสลาม () และ กำลังใช้บังคับกฎหมายอิหร่าน (). อยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม ผู้นำสูงสุดเป็นผู้บัญชาการทหารสูงสุด
รถไฟใต้ดินเดลี สายสีน้ำเงิน
รถไฟใต้ดินเดลี สายสีน้ำเงิน เป็นเส้นทางรถไฟฟ้าในกรุงเดลี มีจำนวน 44 สถานี จากสถานี Dwarka Sector 21 ไปสถานี Noida City Centre ระยะทาง 50.56 กิโลเมตร และมีสายย่อย จำนวน 8 สถานี จากสถานี Vaishali ไปยังสถานี Yamuna Bank ระยะทาง 6.25 กิโลเมตร
เฉียด (ฮาร์ลาน โคเบน)
เฉียด () เป็นนวนิยายเยาวชน/ลึกลับ เขียนโดย ฮาร์ลาน โคเบน เป็นงานเขียนเล่มที่ 2 ในชุดนักสืบ "มิคกี้ โบลิทาร์" ฉบับภาษาอังกฤษ ตีพิมพ์โดยสำนักพิมพ์โอไรออน เมื่อเดือนตุลาคม ปี ค.ศ. 2012
สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ ออกวางจำหน่ายในช่วง งานมหกรรมหนังสือระดับชาติครั้งที่ 18 (16-27 ตุลาคม พ.ศ. 2556)
อาปาเช ชิฟ
อาปาเช ชิฟ () เป็นตัวละครซูเปอร์ฮีโร่ชาวอเมริกันพื้นเมืองจากการ์ตูนเรื่องซุเปอร์เฟรน สร้างสรรค์โดย Jerry Robinson ,Bill Finger และBob Kane ซึ่งเป็นผู้สร้างตัวละครแบทแมนและโจ๊กเกอร์ เขาเป็นหนึ่งในฮีโร่ใหม่เพิ่มเข้ามา (พร้อมด้วย แบล็กวัลคันแคน ,ไรมาเดอะจังเกิลเกิร์ล ,อีล โดราโด และซามูไร) ที่เพิ่มจำนวนในตัวละครที่ไม่ได้อยู่ในหมู่ซุเปอร์เฟรน ให้เสียงโดย ไมเคิล ไรย์
เวอแว
เวอแว (, ) เป็นเมืองแห่งหนึ่งในรัฐโว ประเทศสวิตเซอร์แลนด์ ตั้งอยู่ริมชายฝั่งด้านเหนือของทะเลสาบเจนีวา ใกล้กับเมืองโลซาน
เมืองนี้เคยเป็นศูนย์กลางการบริหารของเขตเวอแวจนถึง ค.ศ. 2006 ปัจจุบันเป็นส่วนหนึ่งของเขตรีวีเยรา-เปอี-ด็องโอ และเป็นส่วนหนึ่งของพื้นที่ที่ใช้ภาษาฝรั่งเศสในสวิตเซอร์แลนด์
เวอแวเป็นที่ตั้งสำนักงานใหญ่ของเนสท์เล่ บริษัทอาหารยักษ์ใหญ่ซึ่งก่อตั้งขึ้นที่นี่ใน ค.ศ. 1867 ช็อกโกแลตนมได้รับการผลิตขึ้นเป็นครั้งแรกในเมืองนี้โดยดาเนียล ปีเตอร์ เมื่อปี ค.ศ. 1875
เวอแวเป็นเมืองฝาแฝดกับเมืองต่อไปนี้
รถไฟใต้ดินเดลี สายสีเขียว
รถไฟใต้ดินเดลี สายสีเขียว เป็นเส้นทางรถไฟฟ้าสายที่ห้าและสายแรกที่ใช้รางมาตรฐานในกรุงเดลี วิ่งระหว่างสถานี Inderlok และ Mundka โดยมีสายย่อยเริ่มที่สถานี Ashok Park Main สิ้นสุดที่สถานี Kirti Nagar เป็นทางยกระดับ จำนวน 17 สถานี ระยะทาง 18.46 กิโลเมตร
รถไฟใต้ดินเดลี สายสีม่วง
รถไฟใต้ดินเดลี สายสีม่วง เป็นเส้นทางรถไฟฟ้าในกรุงเดลี เชื่อมต่อระหว่างสถานี Central Secretariat และ Badarpur มีจำนวน 16 สถานี ระยะทาง เปิดให้บริการครั้งแรกวันที่ 3 ตุลาคม พ.ศ. 2553
วิล์ฟ แมคกินเนส
วิล์ฟ แมคกินเนส (เกิด 25 ตุลาคม 1937) เป็นอดีตนักฟุตบอลและผู้จัดการทีมของ  แมนเชสเตอร์ ยูไนเต็ด
วิล์ฟเกิดเมื่อวันที่  25 ตุลาคม   ค.ศ. 1937  ที่  แมนเชสเตอร์
พออายุได้ 16 ปีเขาจึงได้เข้าร่วมทีมเยาวชนของ  แมนเชสเตอร์ ยูไนเต็ด  ในปี  ค.ศ. 1953  และฟอร์ม
การเล่นของเขาไปเข้าตา  แมตต์ บัสบี้  ผู้จัดการทีมใน
ขณะนั้นเขาจึงได้ถูกดันขึ้นไปเล่นในทีมชุดใหญ่ในปีต่อมาตรงกับปี ค.ศ. 1954
หลังจากขึ้นสู่ทีมชุดใหญ่เขาสามารถพาทีมคว้าแชมป์ลีก
ได้ถึง 3 สมัยแต่ก็เกิดเหตุการณ์ที่เปลี่ยนแปลงชีวิตของ
เขาเมื่อเกิดเหตุ  โศกนาฏกรรมมิวนิค  ที่ทำให้เพื่ิอนร่วม
ทีมถึง 8 คนต้องตายส่วนเขากับ  เซอร์ บ๊อบบี้ ชาร์ลตัน  และ แมตต์ บัสบี้ ได้รับบาดเจ็บ
หลังจากรักษาตัวจนหายแล้วเขาก็ได้กลับมาลงเล่นอีกครั้งแต่เล่นได้เพียง 1 ปีก็ประกาศแขวนสตั๊ดในปี  ค.ศ. 1959  ด้วยวัยเพียง 22 ปี
หลังจากแขวนสตั๊ดวิล์ฟจึงได้รับตำแหน่งโค้ชทีมเยาวชน
ของทีมในปี  ค.ศ. 1960  อยู่ในตำแหน่งนี้นานถึง 9 ปี
ก่อนจะได้ขึ้นไปรับตำแหน่งผู้จัดการทีมปีศาจแดงต่อจาก
แมตต์ บัสบี้ที่ประกาศวางมือในปี  ค.ศ. 1969  หลังจาก
รับตำแหน่งนานถึง 23 ปี
วิล์ฟได้ขึ้นเป็นผู้จัดการทีมปีศาจแดงในฤดูกาล 1969-70 ด้วย
วัยเพียง 32 ปีแต่เนื่องจากเป็นการคุมทีมชุดใหญ่ครั้งแรกจึงทำ
ให้ทีมปีศาจแดงเมื่อจบฤดูกาลนั้นได้เพียงแค่อันดับ 8 เป็นผลให้
เขาถูกปลดออกจากตำแหน่งและเซอร์แมตต์จึงต้องกลับมาคุมทีม
อีกครั้งในฤดูกาลถัดมา
รถไฟใต้ดินแอตแลนตา สายสีแดง
รถไฟใต้ดินแอตแลนตา สายสีแดง เป็นเส้นทางรถไฟฟ้าในนครแอตแลนตา วิ่งจาก สถานีนอร์ทสปริงส์ ไปยัง สถานีแอร์พอร์ต โดยในตอนแรกถูกเรียกว่า สายเหนือ-ใต้ จนถึงเดือนตุลาคม ค.ศ. 2009 ที่มีการกำหนดสีขึ้น เส้นทางส่วนใหญ่วิ่งคู่ขนานกับ สายสีทอง
"สถานีในช่องสีเขียว เปิดให้บริการตลอดทั้งวัน"
เขากวาง
เขากวาง () คือ เขาสัตว์ของสัตว์เคี้ยวเอื้องจำพวกกวาง (Cervidae)
"สำหรับเขากวางอ่อนที่เป็นกล้วยไม้ป่า ดูที่ เขากวางอ่อน"
เขากวางอ่อน อุดมไปด้วยสารอาหารประเภทต่าง ๆ ที่มีประโยชน์ต่อร่างกายมนุษย์ ถือเป็นผลิตผลจากสมุนไพรของสัตว์ เขากวางอ่อนถูกใช้เป็นสมุนไพรอย่างยาวนานไม่ต่ำกว่า 2,000 ปี แล้วในหลายประเทศ เช่น จีน, ญี่ปุ่น, เกาหลี, เวียดนาม, มองโกเลีย, รัสเซีย และอีกหลาย ๆ ประเทศในทวีปเอเชีย มีความเชื่อว่าเขากวางอ่อนช่วยควบคุมพลังหยาง อันเป็นตัวควบคุมพลังงานในร่างกายมนุษย์ ทำให้การไหลเวียนโลหิตเป็นไปได้โดยดี
เขากวางอ่อนประกอบไปด้วยโปรตีน, แร่ธาตุ, โอเมกา, กรดอะมิโน และไขมันชนิดที่ร่างกายสามารถดูดซึมและละลายไปใช้เป็นประโยชน์ต่อร่างกายได้ นอกจากนี้แล้วยังมีฮอร์โมนพรอสตาแกรนดินท์ และสารไอจีเอฟ 1ช่วยให้ร่างกายกระชุ่มกระชวย ความจำดี
นอกจากนี้แล้ว เขากวางที่พลัดเขาทิ้งแล้วยังเป็นแหล่งแคลเซียมของสัตว์ฟันแทะบางชนิด เช่น เม่น เป็นต้น
ปัจจุบัน ในการเลี้ยงกวางในเชิงพาณิชย์ นอกจากความต้องการหนัง และเนื้อแล้ว การตัดเขากวางอ่อนก็ยังเป็นสิ่งที่ต้องการ โดยเริ่มตัดครั้งแรกเมื่อกวางอายุได้ 3 ปี หลังจากนั้นจะตัดได้ทุกปี ๆ ละครั้ง เมื่อกวางมีน้ำหนักมากขึ้นน้ำหนักเขาจะเพิ่มขึ้นด้วย เขากวางอ่อนที่ได้คุณภาพและเหมาะสมจะตัด คือ เขาอ่อนที่มีอายุประมาณ 65-70 วัน โดยผู้ตัดจะต้องมีความชำนาญ และไม่ให้กวางได้รับบาดเจ็บ
จอห์น รัดดี
จอห์น ทอร์มัส กอร์ดอน รัดดี (เกิด 24 ตุลาคม 1986) เป็นนักฟุตบอลในตำแหน่ง ผู้รักษาประตู เขาเล่นให้กับนอริช ซิตี และ ทีมชาติอังกฤษ
เขาเริ่มตันเป็นนักฟุตบอลที่ เคมบริดจ์ ยูไนเต็ด ซึ่งเป็นสโมสรบ้านเกิดและได้เซ็นสัญญากับ เอฟเวอร์ตัน ตั้งแต่อายุ 19 ปี เขาใช้เวลา 5 ปีในการอยู่กับเอฟเวอร์ตัน แต่เขาได้ลงเล่นแค่นัดเดียว โดยเขาถูกส่งยึมตัวหลายสโมสร ก่อนที่นอริช ซิตี จะซื้อเขาไปโดยไม่มีค่าตัว และทำผลงานได้ดี โดยพานอริช ซิตีเลื่อนชั้นพรีเมียร์ลีก ในปี 2011
16 พฤษภาคม 2012, รัดดีมีโอการติดทีมชาติอังกฤษโดย รอย ฮอดจ์สัน เลือกเขาเพื่อไปทำศึกฟุตบอลชิงแชมป์แห่งชาติยุโรป 2012. แต่เขาก็บาดเจ็บกระดูกนึ้วหักทำให้ แจ็ก บัตแลนด์ ทำให้ได้ไปยูโร 2012 แทนในฐานะผู้รักษาประตูมือ 3 แต่เขาได้ลงเล่นในเกมกระชับมิตรที่เจอกับทีมชาติอิตาลี โดยในเกมนั้น อังกฤษชนะ อิตาลีไป 2-1
ซีงาราจา
ซีงาราจา () เป็นเมืองในประเทศอินโดนีเซีย ตั้งอยู่ทางตอนเหนือของเกาะบาหลี มีพื้นที่ 27.98 กม² และมีประชากร 80,500 คน เมืองซีงาราจาเคยเป็นเมืองศูนย์กลางการปกครองในสมัยอาณานิคมเนเธอร์แลนด์ และหมู่เกาะซุนดาน้อย ตั้งแต่ปี ค.ศ. 1849 จนถึง 1953 และเคยเป็นศูนย์กลางปกครองในสมัยญี่ปุ่นยึดครองในสงครามโลกครั้งที่ 2
มีเอเลตส์
มีเอเลตส์ (; ) เป็นเมืองทางใต้-ตะวันออกของประเทศโปแลนด์ มีประชากร 60,979 คน จากข้อมูลในเดือนมิถุนายน ค.ศ. 2009 ได้รับการเอ่ยถึงครั้งแรก ในปี ค.ศ. 1229
แม่น้ำมหาเวลี
แม่น้ำมหาเวลี (; ) เป็นแม่น้ำสายยาวที่สุดของประเทศศรีลังกา มีความยาว 335 กม. มีพื้นที่รองรับน้ำกว้างขวางที่สุดของประเทศ โดยครอบคลุมเกือบ 1 ใน 5 ของเกาะ ต้นน้ำอยู่ทางตอนกลางค่อนไปทางใต้ของประเทศ แม่น้ำไหลไปทางเหนือ ลงสู่อ่าวเบงกอล
มหานที
มหานที (ମହାନଦୀ) เป็นแม่น้ำสายใหญ่ทางตะวันออก ตอนกลางของประเทศอินเดีย มีพื้นที่รองรับน้ำราว 141,600 ตร.กม. และมีความยาว 858 กม. แม่น้ำไหลผ่านรัฐฉัตตีสครห์และรัฐโอริศา
แม่น้ำชีงกู
แม่น้ำชีงกู () เป็นแม่น้ำทางตอนเหนือของประเทศบราซิล ต้นน้ำมีหลายแหล่งในบริเวณตอนเหนือของที่ราบสูงมาตูโกรสซู ไหลไปทางเหนือ ผ่านด้านตะวันออกเฉียงเหนือของรัฐมาตูโกรสซูและตอนกลางของรัฐปารา ลงสู่แม่น้ำแอมะซอนที่บริเวณใกล้ปากแม่น้ำ แม่น้ำมีความยาว 1,230 ไมล์ (1,979 กม.) นักชาติพันธุ์วิทยาชาวเยอรมันเข้ามาสำรวจแม่น้ำนี้ระหว่าง ค.ศ. 1884-1887
รถไฟใต้ดินแอตแลนตา สายสีทอง
รถไฟใต้ดินแอตแลนตา สายสีทอง เป็นเส้นทางรถไฟฟ้าในมหานครแอตแลนตา มีเส้นทางวิ่งส่วนใหญ่ขนานกับ สายสีแดง วิ่งจากสถานีโดราวิลล์ ไปยังสถานีแอร์พอร์ต เคยถูกเรียกว่า สายตะวันออกเฉียงเหนือ-ใต้ จนนถึงเดือนตุลาคม ค.ศ. 2009 ได้เปลี่ยนชื่อมาเป็น สายสีทอง
บลาโกเวชเชนสค์
บลาโกเวชเชนสค์ () เป็นเมืองและเป็นศูนย์กลางการปกครองของอามูร์โอบลาสต์ในประเทศรัสเซีย บลาโกเวชเชนสค์เป็นเมืองที่เป็นที่รวมกัมของแม่น้ำอามูร์และแม่น้ำไซย่า มีประชากรทั้งหมด 214,390 จากการสำมะโนประชากรเมื่อปี ค.ศ.2010
รอสส์ บาร์กลีย์
รอสส์ บาร์กลีย์ () เกิดเมื่อวันที่ 5 ธันวาคม ค.ศ. 1993 เป็นนักฟุตบอลชาวอังกฤษ ปัจจุบันเล่นให้กับเชลซี และทีมชาติอังกฤษ ในตำแหน่งกองกลางตัวรุก
โดดเดี่ยวผู้น่ารัก
Home Alone เป็นภาพยนตร์ตลกอเมริกัน กำกับโดย คริส โคลัมบัส เขียนโดย จอห์น ฮิวจ์
เควิน (แม็กเคาลย์ คัลกิน) เมื่อถูกทอดทิ้งให้อยู่ภายในบ้านเพียงลำพัง เนื่องจากทุกคนในบ้านต่างกระตือรือร้นในการไปเที่ยวในช่วงวันหยุดคริสต์มาส เมื่ออยู่ตามลำพังแล้ว เควินได้จัดการแต่งบ้านเสียใหม่ เพื่อฉลองเทศกาลให้กับตัวเอง โดยมีโจรซื่อบื้อ 2 นาย พยายามที่จะ เข้ามาขโมยของภายในบ้าน โดยไม่รู้อนาคตของตัวเอง ในที่สุดโจรทั้งสองก็ต้องมาตกหลุมที่หนุ่มน้อยเควินได้ขุดล่อเอาไว้
แม่เปียดื้อ
แม่เปียดื้อ เป็นละครโทรทัศน์ไทย แนวโรแมนติก-คอมเมดี ดัดแปลงจากบทประพันธ์ ดาวกลางดง ของ นันทนา วีระชน ถูกสร้างเป็นละครมาแล้วสองครั้ง
ครั้งแรกเมื่อปี พ.ศ. 2542 ผลิตโดย ดีด้า วิดีโอ โปรดักชั่น บทโทรทัศน์โดย ฝนดาว กำกับการแสดงโดย วัชรา สังข์สุวรรณ, สมชาย สังข์สวัสดิ์ นำแสดงโดย สิทธิพร นิยม, วรรณพร ฉิมบรรจง, เอก โอรี, ทัตพงษ์ พงษทัต, วิมลเรขา ศิริราวรรณ
ครั้งที่สองในปี พ.ศ. 2556 บทโทรทัศน์ - กำกับการแสดงโดย วิลักษณา นำแสดงโดย วฤษฎิ์ ศิริสันธนะ, มารี เบิร์นเนอร์, ธนา ฉัตรบริรักษ์, เซลีน่า เพียซ, โชติกา วงศ์วิลาศ, ศรัณยู ประชากริช, โชติมา นวคุณากร, ตรีพล พรมสุวรรณ, สรพงศ์ ชาตรี ออกอากาศทุกวันจันทร์ - ศุกร์ เวลา 18.45 - 20.00 น. เริ่มตอนแรกวันที่ 3 มกราคม 2556 - 11 กุมภาพันธ์ 2556
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 1
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 1 เป็นรายการประกวดความสามารถในเรื่องการเรียลลิตีโชว์เต้นของคนที่มีน้ำหนักมาก โดยจะมีการเปิดรับสมัครและคัดเลือกเหลือ 12 คนสุดท้ายมาแข่งขันกัน ออกอากาศทุกวันเสาร์ เวลา 17.45 น. ทางสถานีวิทยุโทรทัศน์ไทยทีวีสีช่อง 3 โดยเริ่มออกอากาศวันแรกในวันที่ 2 กุมภาพันธ์ พ.ศ. 2556 จนถึง 20 เมษายน พ.ศ. 2556ในสัปดาห์ที่ 1 (2 กุมภาพันธ์ พ.ศ. 2556) เป็นการแข่งขันในหัวข้อ "ท่าฮิตติดลมบน" มีรายละเอียดดังนี้
หมายเหตุ: ในสัปดาห์นี้ไม่มีผู้เข้าประกวดคนไหนไม่ได้ไปต่อ
ในสัปดาห์ที่ 2 (9 กุมภาพันธ์ พ.ศ. 2556) เป็นการแข่งขันในหัวข้อ "สามช่าพาเพลิน" มีรายละเอียดดังนี้
ในสัปดาห์ที่ 3 (16 กุมภาพันธ์ พ.ศ. 2556) เป็นการแข่งขันในหัวข้อ "ดาวเต้นจรัสฟ้า" มีรายละเอียดดังนี้
ในสัปดาห์ที่ 4 (23 กุมภาพันธ์ พ.ศ. 2556) เป็นการแข่งขันในหัวข้อ "จิ๊กโก๋มิลเลอร์มอล" มีรายละเอียดดังนี้
ในสัปดาห์ที่ 5 (2 มีนาคม พ.ศ. 2556) เป็นการแข่งขันในหัวข้อ "ซารางเฮแดนซ์" มีรายละเอียดดังนี้
ในสัปดาห์ที่ 6 (9 มีนาคม พ.ศ. 2556) เป็นการแข่งขันในหัวข้อ "สวย เก๋ เท่ห์ ยั่ว" มีรายละเอียดดังนี้
ในสัปดาห์ที่ 7 (16 มีนาคม พ.ศ. 2556) เป็นการแข่งขันในหัวข้อ "32+1 Dance With Prop" มีรายละเอียดดังนี้
ในสัปดาห์ที่ 8 (23 มีนาคม พ.ศ. 2556) เป็นการแข่งขันในหัวข้อ "World Wild Dance" มีรายละเอียดดังนี้
ในสัปดาห์ที่ 9 (30 มีนาคม พ.ศ. 2556) เป็นการแข่งขันในหัวข้อ "เพลงลูกทุ่ง" มีรายละเอียดดังนี้
ในสัปดาห์ที่ 10 (13 เมษายน พ.ศ. 2556) เป็นการแข่งขันในหัวข้อ "ท้าดวล ประชันเต้น" มีรายละเอียดดังนี้
ในสัปดาห์สุดท้าย (20 เมษายน พ.ศ. 2556)เป็นการแข่งขันรอบชิงชนะเลิศ มีรายละเอียดดังนี้
รีดสวิตช์
รีดสวิตช์ หรือ สวิตช์แม่เหล็ก () คือสวิตช์ที่ใช้เปิดปิดวงจรไฟฟ้าตามสนามแม่เหล็ก
ตัวรีดสวิตช์จะเป็นหลอดแก้วผนึกกันอากาศ มีขั้วไฟฟ้าเข้าที่ปลายสองด้าน ด้านในต่อกับก้านหน้าสัมผัสขนาดเล็กที่ทำจากโลหะสารแม่เหล็ก เมื่อมีสนามแม่เหล็กในบริเวณ หน้าสัมผัสจะลู่ไปตามแนวสนามจนสัมผัสกันทำให้ไฟฟ้าไหลผ่านได้ครบวงจร เมื่อสนามแม่เหล็กหมดไป หน้าสัมผัสก็จะดีดกลับที่เดิมทำให้วงจรไฟฟ้าขาดออกจากกัน
เซกเมนต์วงกลม
ในวิชาเรขาคณิต, เซกเมนต์วงกลม (สัญลักษณ์ ⌓) เป็นพื้นที่ของวงกลมที่กำหนดไว้อย่างไม่เป็นทางการว่าเป็นพื้นที่ที่ถูก "ตัดออก" จากส่วนที่เหลือของวงกลมโดยเส้นตรงที่ตัดวงกลม (secant) หรือคอร์ด (chord)
ให้ R เป็นรัศมีของวงกลม, θ คือมุมที่จุดศูนย์กลางในหน่วยเรเดียน, α คือ มุมที่จุดศูนย์กลางในหน่วยองศา, C คือ ความยาวคอร์ด, s คือ ความยาวส่วนโค้ง, h คือ ความสูงของเซกเมนต์, และ d คือ ความสูงของส่วนที่เป็นรูปสามเหลี่ยมพื้นที่ของเซกเมนต์วงกลมจะเท่ากับพื้นที่เซกเตอร์วงกลมลบด้วยพื้นที่จากส่วนที่เป็นรูปสามเหลี่ยม
formula_6
ลัมโบร์กีนี กัลลาร์โด
ลัมโบร์กีนี กัลลาร์โด (; อ่านว่า "กัลญาร์โด") เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนทุกล้อ (M4)/ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ลัมโบร์กีนีจากอิตาลี ตั้งแต่ปี ค.ศ. 2003 จนถึงปัจจุบัน กัลลาร์โด กลายเป็นรุ่นที่มียอดจำหน่ายดีที่สุดของลัมโบร์กีนี ด้วยยอดการผลิตทั้งหมดตลอดจนจบสายการผลิตคือ 14,022 คัน โดยชื่อ "กัลลาร์โด" มาจากชื่อ กระทิงที่มีชื่อเสียงจากกีฬาต่อสู้กระทิงของสเปน เครื่องยนต์ V10 ของกัลลาร์โด ได้กลายเป็นเครื่องยนต์ที่ใช้คู่กับรถรุ่นนี้มาโดยตลอด จนได้นำไปสู่การพัฒนาต่อยอดเป็น เครื่องยนต์ V12 สำหรับรุ่นต่อๆไป โดยรุ่นแรกคือ ลัมโบร์กีนี มูร์เซียลาโก และ ลัมโบร์กีนี อะเวนตาโดร์
ปัจจุบัน ลัมโบร์กีนี กัลลาร์โด ถือเป็นชื่อสายการผลิตที่ยาวนานที่สุดของลัมโบร์กีนี โดยสถิติก่อนหน้านี้คือรุ่นแจลปา (Lamborghini Jalpa) ซึ่งยกเลิกการผลิตไปในปี ค.ศ. 1988 และในปี ค.ศ. 2013 ทางบริษัทลัมโบร์กีนี ก็ได้ออกมาประกาศ ยกเลิกการผลิตกัลลาร์โดรุ่นนี้แล้ว และถูกแแทนที่ด้วยรุ่น ฮูราแคน (Huracan)
ดูวอตยูวอนต์ (เพลงเลดี้ กาก้า)
"ดูวอทยูวอนท์" () เป็นเพลงของนักร้องอเมริกา เลดี้ กาก้า ที่ได้ศิลปินมาร่วมร้อง อาร์ เคลลี่ ซึ่งเป็นซิงเกิ้ลที่ 2 ของเลดี้ กาก้า เป็นหนึ่งในเพลงของสตูดิโออัลบั้มที่สามของกาก้า ที่มีชื่อว่า อาร์ตป็อป (2013) อยู่ลำดับที่เจ็ดของอัลบั้ม เขียนและแต่งโดย เลดี้ กาก้า, พอล ดีเจ ไวท์แชโด้ แบลร์, อาร์ เคลลี่, มาร์ตินและวิลเลี่ยม เพลงนี้ถูกเผยแพร่ออกมาในรูปแบบเพลงประกอบโฆษณาหูฟังของ ดร.เดร เมื่อวันที่ 17 ตุลาคม 2013 ที่ตัดเพียงส่วนหนึ่งเท่านั้น และต่อมาก็ถูกขายในรูปแบบดิจิตอลดาวน์โหลดผ่านทางไอทูนส์ และ เว็ปไซต์อแมซอน เมื่อวันที่ 27 ตุลาคม 2013
เมื่อ 2 ปีก่อน แบลร์ได้นำเสนอเพลง"' Do What U Wnat"' แก่กาก้า และพัฒนาเพลงนี้มาตลอดจนถูกเพิ่มลงในอัลบั้มอาร์ตป็อป โดยเพิ่มเสียงร้องของเคลลี่ลงไปด้วย ดนตรีเป็นแนว อาร์แอนด์บี และ ซินธ์ป็อปได้กลิ่นอายของยุค 80's ซึ่งเป็นแรงบันดาลใจให้แต่งเพลงนี้ เสียงร้องของกาก้าถูกนำไปเปรียบเทียบกับ ติน่า เทอร์เนอร์ และ คริสตินา อาร์กีเลร่า
เพลงนี้ถูกแต่โดยกาก้า และดีเจ ไวทแชโด้ ร่วมร้องด้วย อาร์ แคลลี่
เดิมทีเพลง "'Do What U Want"' เป็นเพียงเพลงโปรโมทอัลบั้มอาร์ตป็อปของกาก้าเท่านั้น ซึ่งก่อนหน้านี้กาก้าได้ประกาศอย่างเป็นทางการไปแล้วว่า ซิงเกิ้ลที่สองของเธอ มีชื่อว่าเพลง"'วีนัส"' แต่เนื่องจากเพลงนี้เมื่อถูกปล่อยให้จำหน่ายเพียงวันแรกในไอทูนส์ ก็ขึ้นอันดับ 1 บนไอทูนส์ใน 3 ประเทศที่ให้จำหน่าย คือ แม็กซิโก, อเมริกา, แคนาดา ต่อมาก็ถูกขายทั่วโลก ก็ขึ้นอันดับ 1 ในหลายประเทศทั่วโลกรวมทั้งหมด 84 ประเทศ รวมถึงประเทศไทยด้วย ซึ่งเพลงนี้ถือเป็นเพลงที่ขึ้นชาร์ตอันดับ 1 ได้เร็วที่สุดในปี 2013 แซงหน้าเพลง รอยัล ของลอร์ด และ รอร์ ของเคที่ เพอร์รี่ อย่างสวยงาม ซึ่งเพลงนี้ ขึ้นอันดับ 1 ได้หลายประเทศ และเร็วกว่าเพลงรอร์ ของเคที่ เพอร์รี่ ที่ครองอันดับ 1 มาหลายสัปดาห์เสียอีก เมื่อต้นสังกัดเห็นถึงความสำเร็จและความนิยมของเพลง กาก้าจึงตัดสินใจเปลี่ยนเพลงนี้เป็นซิงเกิ้ลที่สอง ของอัลบั้มอย่างเป็นทางการของกาก้า ต่อจากเพลง แอพพลอส ซึ่งทำให้เพลงวีนัส เดิมที่จะเป็นซิงเกิ้ลสองถูกถอดเป็นเพียงเพลงโปรโมทอัลบั้มเท่านั้น ซึ่งทำให้เรานึกถึงเพลง "'ดิเอจออฟกลอรี่"' ของกาก้าจากสตูดิโออัลบั้มที่สอง บอร์นดิสเวย์ ที่เดิมทีเพลงนี้ก็เป็นเพลงโปรโมอัลบั้มคู่กับเพลง แฮร์ แต่เนื่องจากความนิยมและกระแสที่นำไปเปิดบนวิทยุหลายครั้งทางต้นสังกัดจึงตัดเป็นซิงเกิ้ลที่สาม ต่อจากเพลงจูดาส นั้นเอง
รถไฟใต้ดินแอตแลนตา สายสีน้ำเงิน
รถไฟใต้ดินแอตแลนตา สายสีน้ำเงิน เป็นเส้นทางรถไฟฟ้าในมหานครแอตแลนตา สถานีปลายทางคือ สถานีฮามิลตัน อี. โฺฮล์มส์ และสถานีอินเดียนครีก ซึ่งแต่เดิมถูกเรียกว่า สายตะวันออก-ตะวันตก จนถึงเดือนตุลาคม ค.ศ. 2009 ที่มีการกำหนดให้ใช้สีน้ำเงินเป็นสีประจำเส้นทาง
คนพลังภูผาหิน
คนพลังภูผาหิน () หรือ เบ็น กริมม์ () เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของมาร์เวลคอมิกส์ เป็นหนึ่งในสมาชิกแฟนแทสติกโฟร์ สร้างสรรค์โดยนักเขียน สแตน ลี และจิตรกร แจ็ค เคอร์บี ปรากฏตัวครั้งแรกในหนังสือการ์ตูนเดอะแฟนแทสติกโฟร์ ฉบับที่ 1 (พฤศจิกายน 1961)
ในตัวละครทิง ถูกนำไปสร้างเป็นภาพยนตร์ที่รับบทโดย ไมเคิล คริคลิส ในปี 2005 สี่พลังคนกายสิทธิ์ และปี 2007
พัก ชัน-ย็อล
พัก ชัน-ย็อล (, เกิด 27 พฤศจิกายน พ.ศ. 2535) เป็นนักร้อง นักแสดง ชาวเกาหลีใต้รู้จักสถานะสมาชิกวงเอ็กโซ, เอ็กโซ เค
พัก ชัน-ย็อล เกิดในโซล ประเทศเกาหลีใต้ ชันย็อลมีพี่สาวอยู่หนึ่งคน ปัจจุบันพี่สาวของชันย็อลทำงานเป็นผู้ประกาศข่าวฝึกหัดอยู่ ในปี 2551 ชันย็อลได้ไปรับการคัดเลือกการประกวดของเอสเอ็มและชันย็อลใช้เวลาประมาณ 4 ปีในการฝึกฝน ก่อนจะเป็นนักร้องชันย็อลเคยร่วมแสดงมิวสิกวิดีโอเพลง Genie (รุ่นภาษาญี่ปุ่น) ของเกิลส์เจเนอเรชัน ตำแหน่งในวง คือ ร้อง แร็ป เต้น
รถไฟใต้ดินแอตแลนตา สายสีเขียว
รถไฟใต้ดินแอตแลนตา สายสีเขียว เป็นเส้นทางรถไฟฟ้าในมหานครแอตแลนตา สถานีปลายทางคือ สถานีแบงก์เฮด และสถานีเอดจ์วูด/แคนดเลอร์ปาร์ค แต่เดิมถูกเรียกว่า สายปรอกเตอร์ครีก จนถึงเดือนตุลาคม ค.ศ. 2009 ได้กำหนดให้สีเขียวเป็นสีประจำเส้นทาง แนวเส้นทางส่วนใหญ่จะวิ่งขนานกับสายสีน้ำเงิน
รถไฟใต้ดินบอสตัน สายสีน้ำเงิน
รถไฟใต้ดินบอสตัน สายสีน้ำเงิน เป็นเส้นทางรถไฟใต้ดินของการคมนาคมอ่าวแมสซาชูเซตส์ วิ่งจากสถานีวันเดอร์แลนด์ ไปยังสถานีบาวโดอิน และเป็นเส้นทางเดียวที่เชื่อมต่อกับ ท่าอากาศยานนานาชาติโลแกน นอกจากนี้ยังเชื่อมต่อกับรถไฟฟ้าสายอื่น ๆ เช่น สายสีส้ม กับสายสีเขียว และรถโดยสารประจำทางบอสตัน สายสีเงิน
นอร์มาจีน (วงดนตรี)
นอร์มาจีน () เป็นวงอเมริกันแนวเมทัลคอร์ จากเมืองดักลาสวิลล์ รัฐจอร์เจีย ก่อตั้งวงในปี ค.ศ. 1997 มีการเปลี่ยนแปลงสมาชิกหลายครั้ง หลายหน วงดั้งเดิมก่อตั้งโดยมือกีตาร์ คริส เดย์ จนถึงปัจจุบันวงมีผลงานสตูดิโออัลบั้ม 6 ชุด และได้รับการเสนอชื่อเข้าชิงรางวัลแกรมมี่ในปี ค.ศ. 2006 สาขาหีบห่องานดนตรียอดเยี่ยม จากชุด "O God, the Aftermath" ชื่อของวงมาจากชื่อจริงของนักแสดง มาริลีน มอนโร
รถไฟใต้ดินบอสตัน สายสีเขียว
รถไฟใต้ดินบอสตัน สายสีเขียว เป็นเส้นทางรถไฟฟ้ารางเบาในระบบการคมนาคมอ่าวแมสซาชูเซตส์ นครบอสตัน รัฐแมสซาชูเซตส์ สหรัฐอเมริกา เป็นเส้นทางที่เก่าแก่ที่สุด รู้จักกันในชื่อ "เดอะที" ทางวิ่งส่วนใหญ่เป็นทางใต้ดินและเสมอระดับ ผู้โดยสาร 221,900 คนต่อวัน ได้ใช้สีเขียวประจำเส้นทางในปี ค.ศ. 1967 และมีสายย่อยอีก 4 สาย ได้แก่ สายย่อย B, C, D และ E
เมอร์เซเดส-เบนซ์ เอสแอลเค-คลาส
เมอร์เซเดส-เบนซ์ เอสแอลเค-คลาส () เป็นรถยนต์นั่งสมรรถนะสูง แบบโรดสเตอร์เปิดประทุน เครื่องยนตร์หน้าลำ ขับเคลื่อนสองล้อท้าย (FR) ผลิตโดยบริษัทสัญชาติเยอรมนี เมอร์เซเดส-เบนซ์ ตั้งแต่ปี ค.ศ. 1996 จนถึงปัจจุบัน มีโฉมทั้ง 3 โฉม ได้แก่ R170 ในปี ค.ศ. 1996 R171 ในปี ค.ศ. 2004 และ R172 ในปี ค.ศ. 2011
ในปี ค.ศ. 1994 บริษัทเมอร์เซเดส-เบนซ์ได้มีความคิดที่จะสร้างรถสไตล์โรดสเตอร์ ซึ่งในขณะนั้นก็ได้มีรถเปิดประทุนหลังคาผ้าใบและหลังคาแข็งมาก่อนหน้าแล้ว ไม่ว่าจะเป็น Peugeot 206cc, Lexus SC, Pontiac G6 และ Chrysler Sebring จนนำไปพัฒนาสู่การต่อยอด ในรูปแบบคอนเซปต์คาร์ และเผยแพร่ครั้งแรก ที่งานปารีสมอเตอร์โชว์ ปี ค.ศ. 1994 ใช้ชื่อว่า "SLK II concept" และในอีก 2 ปีต่อมา ก็ได้มีการผลิตขายในยุโรป และในปี ค.ศ. 1997 เริ่มจำหน่ายในสหรัฐ เอสแอลเค มีโรงงานผลิตอยู่ที่เมืองเบรเมิน ประเทศเยอรมนี
คำว่า "SLK" เป็นคำย่อของค่ายที่ต้องการตอบโจทย์ความเป็นโรดสเตอร์ ได้แก่ S - Sportlich (มีความเป็นสปอร์ต) L - Leicht (เบา) และ K - Kurz (สั้น)
สำหรับโฉมปี 2017 (ช่วงปลาย ค.ศ. 2016) ได้ออกจำหน่ายในโฉมที่ 3 R172 ที่ปรับแต่ง (facelift) และเปลี่ยนไปใช้ชื่อใหม่แทนว่า เมอร์เซเดส-เบนซ์ เอสแอลซี-คลาส โดยคำย่อ "SL" นั้นคือ Sportlich Leicht (ในภาษาเยอรมันแปลว่า "สปอร์ต เบา") ซึ่งต้องการอ้างอิงถึงรุ่น เอสแอล-คลาส และเช่นเดียวกันตัว "C" ใหม่นี้อ้างอิงถึง ซี-คลาส
ผลิตมาตั้งแต่ปี ค.ศ. 1996-2004 นับเป็นโฉมแรกและรุ่นแรกของคลาส เอสแอลเค นอกจากนี้ยังเป็นรถคันแรกของเมอร์เซเดส-เบนซ์ ที่เป็นรถเปิดประทุนหลังคาแข็ง หรือในภาษาอังกฤษเรียกว่า "Hard top" โดยใช้รหัสว่า R170 ประกอบด้วยรุ่นย่อยดังนี้
อาร์171 คือโฉมที่ 2 ของคลาสเอสแอลเค เปิดตัวครั้งแรกในงานเจนีวามอเตอร์โชว์ ครั้งที่ 74 ปี ค.ศ. 2004 มาพร้อมกับรูปทรงใหม่ที่แตกต่างจากเดิมอย่างเห็นได้ชัด ตัวถังที่เบากว่า และได้มีการยกระดับรถคันนี้ให้เป็นคลาสของรถหรูสไตล์โรดสเตอร์ อาร์171 ได้ผลิตมาตั้งแต่ปี ค.ศ. 2004 และยุติการผลิตลงในปี ค.ศ. 2011 นำไปสู่การเปิดตัวเอสแอลเค ตัวใหม่โดยใช้รหัสว่า อาร์172
ในปี ค.ศ. 2005 เอสแอลเค อาร์171 ก็ได้รับการจัดอันดับให้เป็นรถที่ดีที่สุด ประเภทโรสเตอร์ ของนิตยสาร Car and Driver Ten Best และได้ชนะรางวัล รถเปิดประทุนหน้าใหม่ที่ดีที่แห่งปี ของนิตยสาร Canadian Car of the Year
รุ่นต่างๆ ของ อาร์171 ได้แก่
อาร์172 คือรุ่นที่ 3 ของคลาส เอสแอลเค ได้เปิดเผยครั้งแรกที่งาน เจนีวา มอเตอร์ โชว์ ปี ค.ศ. 2011 มาพร้อมกับทรงใหม่ รวมถึงอุปกรณ์อำนวยความสะดวกภายชนิดใหม่ อย่าง "Magic Sky Control"
รุ่นต่างๆ ของ อาร์172 ได้แก่
รถไฟใต้ดินบอสตัน สายสีส้ม
รถไฟใต้ดินบอสตัน สายสีส้ม เป็นเส้นทางรถไฟฟ้าในระบบการคมนาคมอ่าวแมสซาชูเซตส์ นครบอสตัน รัฐแมสซาชูเซตส์ เป็นเส้นทางที่มีการเชื่อมต่อกับเส้นทางอื่น ๆ มากมาย ได้แก่ รถไฟชานเมืองบอสตัน, รถไฟใต้ดินบอสตัน สายสีเขียว, รถไฟใต้ดินบอสตัน สายสีน้ำเงิน, รถไฟใต้ดินบอสตัน สายสีแดง และ รถโดยสารประจำทางบอสตัน สายสีเงิน
รถไฟใต้ดินบอสตัน สายสีแดง
รถไฟใต้ดินบอสตัน สายสีแดง เป็นเส้นทางรถไฟฟ้าในระบบการคมนาคมอ่าวแมสซาชูเซตส์ บอสตัน รัฐแมสซาชูเซตส์ เชื่อมต่อกับ รถไฟชานเมืองบอสตัน รถไฟใต้ดินบอสตัน สายสีเขียว รถไฟใต้ดินบอสตัน สายสีส้ม และรถโดยสารประจำทางบอสตัน สายสีเงิน เป็นเพียงเส้นทางเดียวที่ผ่านมหาวิทยาลัยฮาร์วาร์ด
สาธารณรัฐสังคมนิยมโซเวียตเอสโตเนีย
สาธารณรัฐสังคมนิยมโซเวียตเอสโตเนีย (; ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียตโดยได้รับการบริหารจากรัฐบาลกลางของสหภาพ ในขั้นแรก สาธารณรัฐสังคมนิยมโซเวียตเอสโตเนียถูกจัดตั้งขึ้นในดินแดนของสาธารณรัฐเอสโตเนียเมื่อวันที่ 21 กรกฎาคม ค.ศ. 1940 หลังการรุกรานของกองทัพโซเวียตเมื่อวันที่ 17 มิถุนายน ค.ศ. 1940 และหลังการจัดตั้งรัฐบาลหุ่นเชิดชุดหนึ่ง ซึ่งมีสหภาพโซเวียตหนุนหลังและประกาศให้เอสโตเนียเป็นรัฐโซเวียต ต่อมาสาธารณรัฐสังคมนิยมโซเวียตเอสโตเนียถูกผนวกเข้ากับสหภาพโซเวียตในวันที่ 9 สิงหาคม ค.ศ. 1940 ดินแดนแห่งนี้ยังถูกเยอรมนีนาซีเข้ายึดครองระหว่างปี ค.ศ. 1941–1944 อีกด้วย
หลายประเทศ ไม่ยอมรับว่าการผนวกเอสโตเนียเป็นการกระทำที่ชอบด้วยกฎหมาย โดยบางประเทศรับรองรัฐบาลโซเวียตของเอสโตเนียเฉพาะในทางพฤตินัยเท่านั้น และบางประเทศก็ไม่รับรองเลย นอกจากนี้ บางประเทศก็ยังคงรับรองคณะทูตและกงสุลเอสโตเนียซึ่งปฏิบัติหน้าที่ในนามของอดีตรัฐบาลเอสโตเนียต่อไป นโยบายการไม่รับรองดังกล่าวก่อให้เกิดหลักความต่อเนื่องทางกฎหมายซึ่งยืนหยัดว่า ในทางนิตินัย เอสโตเนียยังคงเป็นรัฐเอกราชที่ถูกยึดครองระหว่างปี ค.ศ. 1940–1941
เอสโตเนียเป็นสาธารณรัฐแรกในเขตอิทธิพลโซเวียตที่ประกาศอำนาจอธิปไตยแห่งรัฐจากรัฐบาลกลางที่กรุงมอสโกเมื่อวันที่ 16 พฤศจิกายน ค.ศ. 1988 ต่อมาเมื่อวันที่ 30 มีนาคม ค.ศ. 1990 สาธารณรัฐสังคมนิยมโซเวียตเอสโตเนียได้ประกาศว่าเอสโตเนียถูกยึดครองมาตั้งแต่ ค.ศ. 1940 และประกาศช่วงเปลี่ยนผ่านสู่การมีเอกราชอย่างสมบูรณ์ สาธารณรัฐสังคมนิยมโซเวียตเอสโตเนียถูกเปลี่ยนชื่อเป็น สาธารณรัฐเอสโตเนีย ในวันที่ 8 พฤษภาคม ค.ศ. 1990 จากนั้นเอกราชของสาธารณรัฐเอสโตเนียก็ได้รับการสถาปนาขึ้นอีกครั้งในวันที่ 20 สิงหาคม ค.ศ. 1991 และสหภาพโซเวียตเองก็รับรองว่าเอสโตเนียเป็นรัฐเอกราชในวันที่ 6 กันยายน ปีเดียวกัน
กิตติคุณ ศรีอุทธวงศ์
พันจ่าอากาศเอก กิตติคุณ ศรีอุทธวงศ์ () เป็นนักกีฬาวอลเลย์บอลชายทีมชาติไทย ซึ่งทำหน้าที่เป็นกัปตันทีม
วีรบุรุษกองขยะ
วีรบุรุษกองขยะ เป็นละครโทรทัศน์ไทย ที่เคยสร้างเมื่อปี พ.ศ. 2548 ผลิตโดยดีด้า วิดีโอ โปรดักชั่น ซึ่งออกอากาศทางช่อง7 ทุกวัน เวลา 18.45 น. นำแสดงโดย นวพล ภูวดล,อรวรรษา ฐานวิเศษถูกนำกลับมาสร้างใหม่ในปี พ.ศ. 2557 นำแสดงโดย อนุวัฒน์ ชูเชิดรัตนา,กรรณาภรณ์ พวงทองผลิตโดยมีเดีย สตูดิโอ จำกัด ออกอากาศทางช่อง 7 ทุกวัน เวลา 18.30 น.
โรงเรียนดอนบอสโกวิทยา
โรงเรียนดอนบอสโกวิทยา เป็นโรงเรียนที่ตั้งอยู่ในจังหวัด อุดรธานี เป็นโรงเรียนเอกชนขนาดใหญ่ อยู่ในเครือซาเลเซียน 
เปิดการเรียนการสอนตั้งแต่ระดับชั้น อนุบาล 1-มัธยมศึกษาปีที่ 6
สถานะของโรงเรียน เป็นโรงเรียนคาทอลิก สังกัดสำนักงานคณะกรรมการการศึกษาเอกชน ดำเนินงานโดยมูลนิธิคณะซาเลเซียนแห่งประเทศไทย
เปิดดำเนินงานตั้งแต่ปีพ.ศ. 2500 ปัจจุบันทำการสอนตั้งแต่ระดับอนุบาลถึงมัธยมศึกษาตอนปลาย
ปรัชญาของโรงเรียน 
โรงเรียนดอนบอสโกวิทยามุ่งส่งเสริมเยาวชนให้สมบรูณ์แบบ ตามแนวทางแห่งความจริงส่งเสริมการพัฒนาความสามารถและ ศักยภาพภายในบรรยากาศแห่งอิสรภาพที่รู้จักรับผิดชอบ เพื่อที่ จะได้ร่วมกันสร้างสรรค์สังคมที่มีความยุติธรรม และเทิดทูนศักดิ์ศรีของมนุษย์
http://www.donbosco.ac.th
วงศ์ดองดึง
วงศ์ดองดึง หรือ Colchicaceae เป็นวงศ์ของพืชมีดอก ในระบบ APG III จัดในวงศ์นี้อยู่ในอันดับ Liliales วงศ์นี้ประกอบด้วยพืชล้มลุกราว 100 ชนิดที่มีเหง้าหรือหัวใต้ดินแบบหัวเผือก